Mekalister: EU spremna da pomogne oko promene poslovnika parlamenta\nMekalister je na konferenciji za novinare kazao da ima prostora za poboljšanje kada je reč o proceduralnim stvarima u srpskom parlamentu.\n"Možemo da kažemo da postoji veliki broj zakona koji su usvojeni po hitnom postupku i veliki broj amandmana, dok je vreme za raspravu ograničeno", naveo je Mekalister koji je u Beogradu razgovarao sa predstavnicima valsti i opozicije.\nOn je rekao da je u ime Evropskog parlamenta izrazio spremnost da EU pomogne u aktivnostima na promeni poslovnika, ako Skupština Srbije iskaže interes za takvom pomoći.\nMekalister je ranije u razgovoru za "Dojče vele" pohvalio privredne reforme, ali i ukazao da još mnogo treba da se uradi u oblasti medija i vladavine prava ocenivši da je i razjedinjenost i slabost opozicije jedan od problema u demokratizaciji zemlje.\n"Opozicija mora da se koncentriše, da prevazidje razjedinjenost. U ovakvim zemljama kao što je Srbija postoji previše političara koji sami sebe vide kao sledećeg predsednika države. To znači da opozicija ima previše generala, a premalo vojnika", rekao je Mekalister u razgovoru za Dojče vele.\nNa pitanje da li Brisel primećuje probleme u oblasti slobode medija odgovorio je da je neutralan u unutrašnjoj političkoj debati i da mu je važno da se zemlja ukupno približi Evropskoj uniji.\nOn je dodao da postoje najmanje dva vidjenja problema u toj oblasti.\n"Vlada tvrdi da postoje medijske slobode, da postoje mediji skloni vladi i oni koji je kritički posmatraju. Opozicija mi poprilično drastičnim rečima opisuje da upravo ta uravnoteženost izveštavanja ne postoji", rekao je Mekalister.\n"Podje li nam za rukom da Srbiju razvijemo do pravne države i da je integrišemo u Evropsku uniju, to je skoro pretpostavka za stabilnost celog Zapadnog Balkana. Tako da vrlo dobro znamo koliko je Srbija važna", rekao je Mekalister.\nOn je naglasio da pomirenje izmedju Srbije i Kosova za EU ima fundamentalan značaj i da obe strane moraju biti spremne da se vrate za pregovarački sto, ali je poručiio Prištini da mu je veoma žao što je kosovska vlada uvela carinske namete za robu iz Srbije i BiH.


HISENSE I PARI SEN ŽERMEN IMAJU VELIKE AMBICIJE U DRUGOJ GODINI PARTNERSTVA - Hisense\nHISENSE I PARI SEN ŽERMEN IMAJU VELIKE AMBICIJE U DRUGOJ GODINI PARTNERSTVA\nPosle prve uspešne sezone na terenu sa internacionalnim i renomiranim fudbalskim klubom Pari Sen Žermen, vodeća kompanija potrošačke elektronike i kućnih aparata, Hisense, sa ponosom započinje svoju drugu godinu globalnog partnerstva. Sa izuzetno jakim timom i novim pojačanjima kao što su Leo Mesi, Đanluiđi Donaruma, Serhio Ramos, Žoržinjo Vijnaldum i Ašraf Hakimi, praćene novim ugovorom Nejmara, Hisense takođe nastoji da ojača svoje partnerstvo sa pariskim klubom.\nKendi Pang, generalna marketing menadžerka je tim povodom izjavila, “Uzbuđeni smo zbog početka naše druge godine partnerstva sa Pari Sen Žermenom, jednim od najuspješnijih i najbrže rastućih klubova u svetu. Na temelju uspeha u prvoj godini, nastavićemo da gradimo našu saradnju na zajedničkim vrednostima kroz ovo partnerstvo kako bismo omogućili najbolje iskustvo gledanja utakmica kod kuće za Pari Sen Žermen i sve njegove pratioce. Povratkom navijača na Park Prinčeva, u kombinaciji sa brojnim novim pojačanjima, sve nagoveštava da će ovo biti jedna još bolja i uzbudljivija sezona ispred nas.”\nMark Armstrong, menadžer zadužen za partnerstva u Pari Sen Žermenu je komentarisao ovu saradnju: “Bilo je fantastično videti koliko dobrog je donelo i kakve rezultate je ostvarilo partnerstvo kompanije Hisense i Pari Sen Žermena u prvoj godini saradnje. Hisense inovativna kampanja ‘Detalji čine razliku' je pokazala kako se na inovativan način mogu iskoristiti igrači za prikazivanje njihovih proizvoda i karakteristika brenda. Radujemo se jer će ovo partnerstvo još više jačati i uzbuđeni smo zbog novih Hisense kampanja u ovoj godini saradnje.”\nKako se bližimo drugoj godini partnerstva, Hisense će obezbediti širok asortiman inovativnih proizvoda za klub, a postaviće i štand sa izložbenim proizvodima na stadionu Park Prinčeva kako bi navijači imali interakciju sa uređajima. Hisense će nastojati da koristi ovo partnerstvo za promovisanje svoje inovativne tehnologije, dok će istovremeno nastojati da navijačima omogući najbolje iskustvo gledanja utakmica kod kuće.\nPrva godina partnerstva je pomogla da se ostvari značajan porast prodaje i svesti o Hisense brendu. Prva Hisense kampanja sa klubom koja je lansirana početkom ove godine, ‘Detalji čine razliku’, u kojoj su bili angažovani Nejmar, Kejlor Navas, Anhel Di Maria, Ander Herera i Presnel Kimpembe, ostvarila je brojne reakcije korisnika širom duštvenih mreža i digitalnih kanala komunikacije.\nHisense je u Francuskoj, jednom od značajnih tržišta za ovaj brend, ostvario rast prihoda u iznosu od 101% u poređenju sa prošlom godinom od kada je ozvaničeno partnerstvo u avgustu 2020, pa sve do kraja sezone u maju 2021. Ostvaren je porast prodaje televizora za 100% u poređenju sa prošlom godinom u prvih šest meseci 2021 godine, a sve to uz šestoprocentni rast svesti potrošača o postojanju ovog brenda na francuskom tržištu u periodu 2020-2021.\nZahvaljujući globalnoj popularnosti kluba i velikom broju igrača iz Južne Amerike, partnerstvo je takođe doprinelo dodatnom porastu prodaje širom Južne Amerike. U Čileu, sponzorstvo je doprinelo porastu prodaje TV-a od preko 350% u poređenju sa prethodnom godinom, dok je istovremeno prodaja kućnih aparata porasla za 940% u poređenju sa prošlom godinom. Komadna prodaja u centralnoj Americi (Panami) je porasla za 249% u prvoj godini partnerstva, od avgusta 2020 do maja 2021, uz porast prodaje TV-a za 499%. Istovremeno, Hisense Kolumbija je razvila lokalna partnerstva sa prodajnim kanalima, a rasli su i obimi posla za Hisense u Argentini zahvaljujući ovom sponzorstvu.\nHisense nastavlja sa podrškom vodećim sportskim događajima širom sveta uz nedavno objavljeno sponzorstvo Svetskog prvenstva u fudbalu 2022, nedavno završenog UEFA Evropskog prvenstva, i UEFA finala Lige nacija. Ova sponzorstva označavaju globalnu prisutnost brenda Hisense na svetskoj sceni, čiji proizvodi se izvoze u preko 160 zemalja i regiona širom sveta.


Sarkozi i Bilt podržavaju kandidaturu Srbije\nSarkozi i Bilt podržavaju kandidaturu Srbije 0 Podeli Podeli na facebook Podeli na twitter Podeli na viber Pošalji na mail\n17.02.2012. / 13:39\nFrancuska će učiniti sve što je u njenoj moći da bi pomogla Srbiji da krajem ovog meseca dobije status kandidata koji, smatra to i Švedska, zaslužuje.\nPomoć Francuske Srbiji za članstvo u Evropskoj uniji potvrdili su savetnici predsednika Nikole Sarkozija u razgovoru s predstavnicima srpske dijaspore u Parizu, dok je stav Švedske izneo ministar inostranih poslova Karl Bilt u švedskom parlamentu.\nDelegacija petnaestak predstavnika srpskih aktivista iz Pariza razgovarala je u sredu u Jelisejskoj palati s političkim i diplomatskim savetnicima predsednika Sarkozija - Damjanom Lorasom i Olivieom Bjankarelijeom.\nNa tom susretu, u trenutku kada se predsednik Francuske zvanično kandidovao za novi mandat, bilo je reči i o evropskim integracijama Srbije i kandidaturi za članstvo u EU, saopštili su predstavnici srpske dijaspore u Parizu.\n"Francuska je obećala da će sve učiniti da Srbija krajem februara dobije status kandidata. Zvanični Pariz će otići i dalje i tražiti od Nemačke da se direktno i konkretno izjasni pre odlučujućeg ministarskog sastanka u Briselu po pitanju kandidature Srbije", istakao je Zoran Milinković, predsednik Srpskog instituta za javnu diplomatiju, koji je učestvovao u razogvorima u Jelisejskoj palati.\nSavetnici predsednika Sarkozija su istovremeno poručili da očekuju da Srbija uradi svoj deo posla, kada je reč o daljoj normalizaciji odnosa u regionu.\nVest iz Švedske, koju je prenela ambasada te zemlje u Beogradu, kaže da je ministar Bilt, predstavljajući u švedskom parlamentu saopštenje o vladinoj politici o međunarodnim odnosima, rekao da Srbija zaslužuje status kandidata za članstvo.\nPredstavljajući ciljeve Švedske politike u svetu u debati održanoj 15. februara u parlamentu, Bilt je rekao da vrata saradnje EU moraju ostati otvorena za sve evropske demokratije koje žele i mogu da ispune obaveze koje idu uz članstvo.\nŠto se tiče Kosova, prema njegovom mišljenju, i njenu je potrebna podrška EU da krenu istim putem, navedno je u saopštenju iz ambasade Švedske u Beogradu.\nsarkozi bilt Kosovo srbija u eu švedska francuska


Ponoš: Smenjeni profesori sa VMA napisali su više nego što je Vulin pročitao | Novinska agencija Beta\nPOLITIKA | 21.09.2020 20:50 > 21.09 21:15\nPotpredsednik Narodne stranke i bivši načelnik Generalštaba Vojske Srbije Zdravko Ponoš izjavio je danas da u sistemu koji je uspostavio predsednik Srbije Aleksandar Vučić nije posebno važno ko je ministar i da bi zato novi ministar odbrane mogao da bude bilo ko – Aleksandar Vulin, Nebojša Stefanović ili "neki Vučićev konobar".\n"Ne bih se kladio da će Vulin biti skrajnut, on je dobro radio Vučiću u takvom profilu vlasti, izigravao je Vučićevog 'veseljka', koji je testirao raspoloženje u regionu – Vulin 'odvali' nešto, pa Vučić to posle vraća u kanal", rekao je Ponoš televiziji Nova S.\nPonoš je ocenio da će Vojska posle Vulina ostati lošija nego što je bila, ali kako je dodao, sadašnji ministar odbrane "samo je javno lice vlasti u kojoj se odluke ne donose ni u vladi niti u skupštini, nego na drugom mestu".\n"Vulin se u javnosti bavio temama o kojima malo zna i slabo ih razume i pravio je štetu u regionalnim odnosima", rekao je Ponoš.\nPonoš je istakao da u Vojsci Srbije trenutno ima više oficira i podoficira nego vojnika i više civila u vojsci nego vojnika.\n"Od ukupnog broja ljudi u sistemu odbrane, vojnika ima samo oko četvrtinu. Nedostaje nekoliko hiljada vojnika, čak i oficira nedostaje u toj izokrenutoj kadrovskoj piramidi", rekao je Ponoš.\nPonoš je naveo da Vojsci Srbije jedino ne nedostaje generala, jer od 38 formacijskih mesta ima 36 generala, nedostaju samo dvojica.\n"Tako se kupuje poslušnost. Sve je manje ljudi od integriteta. Mnogi kažu 'još malo pa idem u penziju', ili su u sredini karijere i nemaju neki profesionalni izbor", rekao je Ponoš i dodao da je sadašnji načelnik generalštaba Milan Mojsilović "nažalost nestao negde, izgubio se kao republička tužiteljka Zagorka Dolovac".\nOdgovarajući na pitanje o ćutanju pripadnika vojske o stanju u sistemu odbrane, Ponoš je odgovorio da su smenjeni ljudi koji nisu ćutali, a imaju integritet i ostvarene karijere, poput načelnika u Vojnomedicinskoj akademiji (VMA).\n"Svako od tih ljudi – profesor Danilo Vojvodić, profesorka Lidija Kandolf Sekulović i profesor Slobodan Obradović – napisao je više nego što je, ne samo Vulin, nego ceo Glavni odbor SNS-a pročitao", rekao je Ponoš, i ukazao na posledice takvih smena.\nUpitan o odluci Predsedništva Narodne stranke da mu poveri pripreme beogradskog odbora stranke za buduće izbore, Ponoš je odgovorio da će njegov posao biti da "sredi partijsku organizaciju u Beogradu nakon lomova koje je prošla i da bude spremna za izbore".\nNa pitanje da li će on biti "lice Narodne stranke za Beograd", Ponoš je odgovorio da neće i da će on biti koordinator tima.\n"Zalažem se za timski pristup i u politici. Niti imam nameru, niti znam, niti bih se bavio komunalnim pitanjima, spalionicom smeća… Ima toliko ljudi koji to odlično znaju i samo bi im trebalo dati priliku da se time bave", rekao je Ponoš.\nPotpredsednik Narodne stranke je istakao da on nije neko ko bi pokušao da zvuči kompetentnije od arhitekte Dragoljuba Bakića, akademika Dušana Teodorovića ili profesora Vujanića za urbanističke i saobraćane probleme grada.\n"Trebalo bi ih saslušati i dati priliku mladim stručnjacima da istrče na teren i pokažu šta znaju i mogu", zaključio je Ponoš.


Građevinski ugovor i radovi sa slovenačkom firmom • DATA d.o.o.\nEU, Osnivanje poduzeća Biznis u EU, biznis u Sloveniji, građevinski ugovor, Otvaranje kompanije u Sloveniji\nGrađevinski ugovor i njegove osnovne komponente\nGrađevinski ugovor je u osnovi vrsta ugovora. Često građevinske firme u Sloveniji obavljaju radove na osnovu ugovora. Građevinarstvo je u Sloveniji pogotovo jedna između najpopularnijih delatnosti.\nObligacioni zakon (OZ) definiše građevinski ugovor kao ugovor kojim izvođač radova preduzima izgradnju određene građevinske zgrade po planu ili za obavljanje drugih građevinskih radova na zemljištu i autoritet za ugovaranje će to platiti. Ugovorna sloboda omogućava stranama da uključe mnoge stvari u ugovor o izgradnji, ali ne smeju da zaborave suštinske komponente ugovora o izgradnji. Građevinski ugovor mora biti zaključen u pisamenoj obliki, ali pisani ugovor nije uslov za ispravnost ugovorene pravne transakcije.\nGrađevinski ugor i definicija građevinskih radova\nGrađevinski ugovor mora da sadrži prirodu i obim radova koje će izvođač radova izvoditi za naručitelja. Vrsta radova se može betonizovati u samoj zgradi – na primer, ako je ugovor o izgradnji predmet izgradnje kuće, objekat je betoniran priloženim planom kuće, na osnovu kojeg je sakupljen inventar radova, što je takođe osnova za utvrđivanje cene. Zemljište na kojem će radovi biti izvedeni takođe mora da bude poznato obema stranama.\nUgovor obuhvata i, u velikoj delu, informacije o izdatoj građevinskoj dozvoli, što je osnova da se zemljišni radovi sprovode legalno.\nGrađevinski ugovor i definicija cena za uslugu\nU trenutku zaključenja ugovora, cena građevinskih radova mora biti utvrđena ili bar identifikovana. Građevinski ugovor ima tri klauzule o određivanju cena:\njedinična cena mere (cena zasnovana na količinama na zalihama radova)\ndogovorena cena (izvršene količine nemaju uticaja na promenu cene)\ncena po ključu (cena za sve dogovorene i takođe nepredviđene radove)\nDetaljnije, cenovne klauzule definišu specifične zahteve izgradnje. Izbor klauzule o ceni takođe zavisi od toga koji radovi su pokriveni cenom ugovora i koje radove naručitelj mora posebno da plati.\nPored same cene, ugovor je definisao i dinamiku plaćanja – najčešća se zasniva na potvrđenim mesečnim situacijama.\nUgovor o izgradnji i rok za završetak radova\nNa isti način kao i cena, vremensko ograničenje za dovršavanje radova mora biti fiksno ili bar identifikovano. S obzirom na to da je izgradnja sveobuhvatan koncept i pokriva širok spektar radova, raspored se koristi kao za postavljanje vremenskih ograničenja. Građevinski ugovor i vremenska ograničenja u ugovoru su važna uglavnom zbog povlačenja ugovornih kazni, odgovornosti za štetu, realizacije finansijskog zaloga i, poslednjeg, ali ne i najmanjeg, mogućnosti povlačenja.\nUgovor o izgradnji – šta još ima smisla uključiti?\nGrađevinski ugovor treba sledeće elemente:\nko nadzire građevinske ili građevinske radove\nručni radovi – šta sve uključuje\nugovorna kazna za odlaganje\nosiguranje finansijskih performansi za izvođenje radova\nfinansijsko osiguranje za ispravljanje grešaka u garantni period\nuslove za produženje roka za izvršenje\nuključivanje podizvođača za popravku građevinskih radova\nVesti o poslovanju pružamo i na našom Facebooku. Dodatno svake sedmice održavamo i besplatne webinare o poslovni migraciji u Sloveniji.\nPotraživanja preduzeća su danas ključni faktor poslovanja kompanija Potraživanja preduzeća su pravni pojam, koji ukazuju na pravo poverioca da zahteva... Detaljnije


"Za nas Srbe je BiH velika nevolja i regresija - u njoj ne možemo da vidimo nikakav progres, ali naprosto prihvatamo činjenicu da je ona sastavljena od dva entiteta, tri konstitutivna naroda, da ima Ustav koji poštujemo i nećemo moći da ga se odreknemo. Samo takva BiH za nas ima smisla", naglasio je Dodik u izjavi novinarima nakon svečane akademije.\n"Samo luzeri i oni koji nemaju odnos prema narodu pristali bi na tako nešto. Mi ne pristajemo. Mi hoćemo da se poštuje Ustav i da dobijemo ono što je potpisano i što nam je dato. Podvala je svima nama kada nas uporno optužuju da smo krivi za to što nećemo da se ostvare njihove želje", rekao je Dodik.\nOn je upitao šta bi Srbi trebalo da kažu za Prvi i Drugi svjetski rat, za činjenicu da su muslimani i Hrvati pobili u Jasenovcu i svim drugim stratištima?\n"Vidimo da orgijaju danas po Sarajevu veoma žestoko, prozivajući čak i Srbiju i predsjednika /Aleksandra/ Vučića, da nešto, kao, organizuje... Srbija je jasna u svojim pozicijama - ona poštuje Dejtonski sporazum", rekao je Dodik i ocijenio da im to nije dovoljno, jer bi, po njima, Srbija morala da poštuje politiku Sarajeva, koja traži degradaciju Srba i Republike Srpske.\n"Ostrašćenost muslimana da, uz podršku i asistenciju administracije /predsjednika SAD DŽozefa/ Bajdena/, navodno, sada `dohakaju` Republici Srpskoj neće se dogoditi. Jeste da je SAD moćna i da ne bi trebalo da imamo problema sa njom, ali kad već moramo da imamo problema, onda moramo da kažemo da to nije isto kao što je nekada bilo i da upravo SAD asistira najžešćem ustavnom rušenju jedne zemlje, kao ovdje u BiH", rekao je Dodik.\n"Mi političari ćemo učiniti sve da očuvamo mir i stabilnost", poručio je Dodik.\n"Tako ćemo redom, kroz institucije, bićemo u prilici da se na mnogim manifestacijama srećemo jer želimo da to obilježimo. Kao što vidite, sve ove manifestacije su bile pozivanje na mir i iskazivanje naše ljubavi prema Republici i to ne bi trebalo da ikome smeta", rekao je Dodik i ukazao da nije bilo riječi ni o kakvim drugim potezima jer Republika Srpska nema potrebu da se brani niti bilo šta da nekome objašnjava.


Bećaj: Sukob se ne može rešiti zamenom teritorija, već zamenom politika | Autonomija\nBećaj: Sukob se ne može rešiti zamenom teritorija, već zamenom politika\n"Odgovornost leži i na međunarodnoj zajednici, koja pokušava da reši ovaj spor sa ljudima koji su doveli do ovog spora"\n“Spor između Srba i Albanaca ne može se rešiti zamenom teritorija, već zamenom politika na ovim teritorijama“, izjavio je u intervjuu za Istinomer profesor na Fakultetu političkih nauka u Prištini Behljuj Bećaj.\n“Mislim da je ovde došlo do zamene teza i to uz prećutnu saglasnost SAD-a, ali i pojedinih evropskih faktora, što je dodatno zabrinjavajuće jer pojedine članice EU podržavaju zaokruživanje etnički čistih teritorija, što je svakako suprotno osnovnim principima EU, principima multietničnosti i diverziteta. To je neoprostivo za međunarodnu zajednicu“, kaže u intervjuu za Istinomer Behljuj Bećaj, profesor na Fakultetu političkih nauka u Prištini.\nBećaj je konstatovao da su Srbija i Kosovo danas “dalje od normalizacije nego pre sedam godina”. “Imamo sedam izgubljenih godina u farsi u raznim sporazumima koji nam danas zapravo ne znače ništa” ocenjuje Bećaj aktuelnu poziciju u kontekstu Briselskog dijaloga.\n“Ja ne vidim za sada nikog ko bi bio spreman da kritički jasno preispita promašaje koje smo pravili. Ali tu odgovornost leži i na međunarodnoj zajednici, koja pokušava da reši ovaj spor sa ljudima koji su doveli do ovog spora. Ja mislim da je taj stav pogrešan”, dodaje Bećaj.\nBećaj naglašava da prekrajanje granica ne može biti rešenje, kao i da ni jednoj, ni drugoj strani nije stalo do istinske normalizacije odnosa. Posebno je istakao Vučićev i Tačijev dolazak na Gazivode.\n„Tačijev potez je ništa drugo do propagandistički čin kako bi se na Kosovu odvratila centralna pažnja sa demonstracija koje su okupile više hiljada građana koji su jasno izrazili svoj stav da su protiv promene granica, odnosno teritorijalne podele kao načina rešavanja otvorenih pitanja sa Srbijom. Sa druge strane i Vučićev dolazak na sever Kosova, do sporne tačke Gazivode, je takođe deo njegove propagandističke politike koja svakako nikada nije bila u službi iskrenog dijaloga i normalizacije odnosa, već naprotiv dizanja tenzija“, rekao je profesor Bećaj.


Životne boje prošlih vremena | SerbianForum\nŽivotne boje prošlih vremena\nKnjiga srpskih narodnih junačkih pesama za najmlađe čitaoce iz radionice beogradskog "Kreativnog centra"\nŠTA bismo mi danas znali o prošlosti našeg naroda da nije epskih pesama? Znali bismo datume nekih događaja, imena vladara iz tog doba i još koju bezbojnu činjenicu. Bilo bi to suvo i bledo znanje prema kojem ništa ne bismo osećali. Slike, emocije, misli, stavove, sudbine i poruke prošlih vremena, sve ono što čini život ljudskim, što je njegova suština, daje nam epska poezija u raskošnim životnim bojama.\nOvo čitamo u pogovoru novog izdanja Srpskih narodnih junačkih pesama, koje je objavio "Kreativni centar", sa željom da se mladim čitaocima približi lepota ove poezije. Savremeno izdanje naših epskih narodnih pesama priredili su Slavica Marković i Simeon Marinković, a ilustrovao je Dušan Pavlić. Autori su se trudili da pesme predstave u miljeu duhovne i materijalne kulture tog doba, čiji sjaj, iako rasut u vremenu, zadivljuje. Knjiga je opremljena mnogobrojnim fotografijama, crtežima, kao i pregledno datim objašnjenjima iz istorije i prevodima zaboravljenih reči i turcizama na marginama.\nNarod nije imao druge istorije osim te o kojoj je pevao. Pesmama je slikao i tumačio stvarnost, pamtio prošlost i zagledao se u budućnost. One su, kako je govorio Vladimir Ćorović, celo nasleđe naše prošlosti, i političko, i kulturno, i književno.\nO Kosovskom boju, tom presudnom događaju za sudbinu srpskog naroda, kako piše Marinković u pogovoru, jedva da se može naći neki zapis i istorijski podatak, ali narod nije dozvolio da se on zaboravi. Satkao je čitav niz divnih pesama. Zamah i snagu srpskih oslobodilačkih ustanaka i dušu pobunjenog naroda junačka poezija je opisala i ovekovečila bolje i vernije od svakog letopisca i istoričara. Tako su ispričane priče o mnogim porazima i pobedama, vernostima i izdajama, patnjama, stradanjima i usponima.\nZbog toga je, podsećaju priređivači, Vojislav Đurić isticao da Majka Jugovića predstavlja sve majke koje su u toku mnogih vekova skupljale mrtvu decu po poljima bitke; Kosovka Devojka - sve verenice kojima je nasilna smrt odnosila zaručnike; Ljuba Musićeva - sve žene koje su sa strepnjom ispraćale muževe u boj.\nU ovim pesmama, navodi Marinković, ne treba tražiti izveštaj o činjenicama, nego mnogo više od toga - liniju ljudske i narodne sudbine koju prenosi i čuva od zaborava svaka zajednica.\nNaše junačke pesme krasi i izuzetna lepota, a tu estetsku vrednost čini pre svega način izlaganja, vešto pripovedanje, s napetošću koja kreće od prvog stiha, u iščekivanju čuda koje će se dogoditi, sa zapletom koji stalno raste, neobičnim obrtima, dramatikom koja potresa dušu. U priči o junačkoj poeziji nezaobilazna je i njena etička vrednost. Ona čuva ljudsko dostojanstvo i za prijatelja i za neprijatelja. Čast i obraz čuvaju se po cenu vlastitog života, poput Obilićevog podviga, pa čak i u teškim godinama vazalstva, kao u slučaju Marka Kraljevića.\nSa sigurnošću se može reći, zaključuje Marinković, da nijedna ideologija, kulturna i politička misao nije ovaj narod više nadahnula i nosila kroz mnoge vekove kao etika njegove epske poezije, inače u svemu zakriljene kosovskom heroikom. Ona je nudila uzbudljivu lepotu života, vitalnu fizičku i umnu snagu, mudrost i dubinu osećanja, pa je kao takva bila snažan pokretač nacionalnog opstanka i stvaranja pravednijih i humanijih oblika življenja.


Ivanić: Neću podržati Jusićevu smjenu i pozvat ću političare iz RS-a da je ni oni ne podrže - mojusk.ba\nPredsjedavajući Predsjedništva BiH Mladen Ivanić kazao je da će pozvati političare iz entiteta Republika Srpska da ne podrže smjenu zamjenika ministrice odbrane Seada Jusića ukoliko se i dalje bude tražila njegova smjena zbog toga što je potpisao odobrenje o učešću pripadnika Oružanih snaga BiH na obilježavanju Dana RS-a.\nOn je istakao da neće podržati Jusićevu smjenu u tom slučaju te da bi zamjenik ministrice odbrane BiH trebao biti smijenjen zbog toga što je pokušavao osporiti njegovu naredbu.\nIvanić je rekao da je dobro izučio pravne akte i našao način da se sačuva dignitet RS-a, pripadnika OSBiH iz RS-a, a generalno i lanac komande.\nPosebno je kritikovao medije iz Federacije BiH ističući da to govori dovoljno o FBiH, kao i o političkoj kulturi koja želi nametnuti svoju volju. Svima je poručio da se okrenu provođenju pregleda odbrane jer je i interes RS-a da se to sprovede.\n“Bilo koje druge avanturizme nemam namjeru podržavati”, kazao je Ivanić.\nKako kaže, nikada u historiji nije održana sjednica na kojoj je razgovarano o upotrebi jedinice za počast, jer ta jedinica pripada članu Predsjedništva BiH. Istakao je da ni članu Predsjedništva BiH Bakiru Izetbegoviću ne treba odobrenje kada njegova jedinica ide na mezarje.


Kvalifikacije za EURO 2016: Albanija se pobjedom direktno plasirala, Srbija ne ide na EURO | TRT Bosanski\nKvalifikacije za EURO 2016: Albanija se pobjedom direktno plasirala, Srbija ne ide na EURO\nU posljednjim mečevima u grupi I, u okviru kvalifikacija za Evropsko prvenstvo u fudbalu 2016. godine, Srbija je kao domaćin izgubila od Portugala rezultatom 1:2.\n12.10.2015 ~ 01.04.2020\nU posljednjim mečevima u grupi I, u okviru kvalifikacija za Evropsko prvenstvo u fudbalu 2016. godine, Srbija je kao domaćin izgubila od Portugala rezultatom 1:2, dok je Albanija u gostima pobijedila Armeniju 0:3 i na taj način se po prvi put direktno plasirala na prvenstvo.\nReprezentativci Srbije dobro su ušli u meč, ali svoju prvu šansu za gol nisu realizovali. Od petog minuta, gosti su pogotkom Nanija poveli sa 1:0, što je bio i rezultat sa kojim je završeno prvo poluvrijeme.\nNakon pauze, reprezentativci Srbije su nastavili sa inicijativom, da bi u 65. minutu izjednačili pogotkom Zorana Tošića, na asistenciju Aleksandra Kolarova. Portugal je nakon 13. minuta od izjednačenja opet poveo, čime je Mutinjo, strijelac drugog gola, postavio konačan rezultat ove utakmice.\nUtakmica Srbija-Portugal još prije odigravanja nije imala nikakav rezultatski značaj, jer je Portugal prije posljednjeg kola sigurno sebi obezbjedio prvo mjesto u grupi i učešće u Francuskoj, dok se za Srbiju znalo da nema šanse da se kvalifikuje.\nFudbalska reprezentacija Albanije je kao gost, u meču protiv Armenije, odlazak na EURO 2016, obezbijedila u prvom poluvremenu, kada je sa 2:0 vodila u 23. minutu utakmice. U drugom poluvremenu, u 72. minutu, pogotkom albanskog reprezentativca Kukelija postavljen je i konačan rezultat, 3:0 za Albaniju.\nPrije posljednje odigrane utakmice, Albanija se nalazila na trećem mjestu u grupi, sa poenom manje od Danske. Ovom pobjedom, albanski fudbaleri su ’prešli’ Dance, koji će za učešće na prvenstvu svoju šansu potražiti u baražu.\nEvropsko prvenstvo u fudbalu odigravaće od 10. juna do 10. jula 2016. godine u Francuskoj.\nBelgija se priprema da fudbalski klub Brugge proglasi prvakom lige bez igranja ostalih mečeva\nUprava belgijske lige predložila je konačni prekid prvenstva te da se Club Brugge proglasi prvakom, a taj prijedlog bi trebao biti ratificiran 15. aprila na sastanku klubova.\nČelnik FIFA-e Infantino: Zdravlje je na prvom mjestu, fudbal nije važniji od ljudskog života\nU saopćenju koje je objavljeno na službenoj internet stranici FIFA-e, Infantino je naveo kako je svijet suočen sa prijetnjom koronavirusa i kako i fudbalska i sve druge zajednice moraju jedinstveno djelovati na rješavanju problema.\nOzil se oglasio putem profila na društvenoj mreži Twitter, a u svojoj poruci pozvao je sve navijače da zabilježe svoje fotografije kod kuće u dresu s imenom "Mesut Ozil", te ih podijele na društvenim mrežama.\nTeniski tereni Bili Džin King u Njujorku, na kom se igra gren slem US Open, biće preobražen u medicinski centar zbog epidemije korona virusa.


Sednica SB UN zbog vojske Kosova danas i biće „otvorena“ - 17.12.2018, Sputnik Srbija\nSavet bezbednosti Ujedinjenih nacija održaće danas sednicu na zahtev Srbije i Rusije povodom odluke Prištine o formiranju vojske, na kojoj će govoriti predsednik... 17.12.2018, Sputnik Srbija\nValjalo bi zahtevati od UN i da se, nakon 20 godina neuspeha i kontraproduktivnosti, ukine mandat Natou i da se za narednih 20 godina taj mandat dodeli ODKBu.\nI opet je Francuska u društvu neprijatelja Srbije.\n07:57 17.12.2018 (Osveženo: 08:02 17.12.2018)\nSavet bezbednosti Ujedinjenih nacija održaće danas sednicu na zahtev Srbije i Rusije povodom odluke Prištine o formiranju vojske, na kojoj će govoriti predsednik Srbije Aleksandar Vučić.\nSednica će biti održana u 15 sati (21 po srednjoevropskom vremenu) i biće otvorena za javnost.\nPredsednik Vučić izjavio je u subotu uveče da će ići na sednicu kako bi rekao istinu o tome koliko je Srbija truda i energije uložila kako bi bio postignut kompromis, a koliko drugi to nisu želeli.\nOn je istakao da je Srbija na poteze Prištine upozorila celu međunarodnu zajednicu, pet stalnih članica SB UN, 10 ostalih članica, Generalnu skupštinu UN.\n„Pokušaću da kažem da smo prihvatili Briselski sporazum, kao težak sporazum, sve smo izneli na svojim plećima, ali smo znali da je Srbiji potreban mir“, ukazao je predsednik i podvukao da Srbiji ne trebaju novi sukobi i ratovi.\nMinistar spoljnih poslova Ivica Dačić rekao je da je predsedavajući SB UN iz Obale Slonovače zakazao hitnu sednicu na osnovu zahteva Srbije.\nDačić je rekao i da je veoma važno da se na sednici SB čuje stav Srbije o formiranju kosovske vojske, kao i da očekuje da će izlaganje predsednika Aleksandra Vučića naići na veliku podršku članica SB UN.\nDačić je izrazio sumnju da će SB doneti bilo kakvu odluku povodom poteza Prištine zbog, kako je rekao, neslaganja velikih sila.\n„Biće teško promeniti stavove velikih sila o tom pitanju, ali je veoma važno da se ukaže na kršenje Rezolucije 1244 kao jedinog pravno validnog dokumenta koji se odnosi na Kosovo i Metohiju, a kojim nije predviđeno formiranje bilo kakvih oružanih snaga“, rekao je Dačić.\n14 Decembar 2018, 11:23\nIstakao je da je veoma važno što na sednici učestvuje predsednik Srbije Aleksandar Vučić, što je, kaže, bio i jedan od razloga što je prihvaćeno da se sednica održi.\n„Predsednik će izneti stavove Srbije i očekujem da će naići na veliku podršku članica SB, ali Savet neće biti u stanju da donese bilo kakvu odluku zbog neslaganja velikih sila“, rekao je ministar i dodao da je veoma važno da se čuje osuda čina Prištine i stav Srbije u međunarodnoj javnosti.\nDačić smatra važnim i to što nijedna članica SB nije bila protiv sazivanja sednice, ali napominje da su SAD, Velika Britanija, Francuska, Poljska i Holandija tražile zatvorenu sednicu, dok su zahtev Srbije da sednica bude otvorena podržale Rusija, Kina, Ekvatorijalna Gvineja, Etiopija, Bolivija i Kazahstan.\nSednici SB prisustvovaće i predsednik privremenih prištinskih institucija Hašim Tači.\n17 Decembar 2018, 10:471\n17 Decembar 2018, 12:23


Stručna praksa 1 - Learn to Work\nOsnivanje i lansiranje plana stručne prakse\nStručna praksa za MSP\nStručne prakse su posebno efektivan oblik učenja kroz rad koji olakšava tranziciju iz obrazovanja i obuke u rad. One obezbeđuju veštine koje su potrebne poslodavcima i povećavaju konkurentnost i produktivnost kompanija i radnih mesta.\nOva brošura opisuje prilike za privredne subjekte u prihvatanju stručne prakse, rešava neke uobičajene zablude MSP koje oni imaju o stručnoj praksi i daje opšti pregled o tome kako treba sarađivati sa obrazovnim institucijama i o tome kako lansirati program stručne prakse.\nZašto moja kompanija treba da donese program stručne prakse?\nStručna praksa nudi pomoć MSP da regrutuju grupu visokokvalitetnih budućih novih članova za svoje sektore.\nStručna praksa omogućava preduzećima da razviju svoju bazu veština koja dalje rezultira u boljim proizvodima, nižim cenama i većim dobitima.\nPraktikant unosi u preduzeće najnovije znanje i nove perspektive u pronalaženju rešenja za postojeće izazove i nerešene probleme.\nStručne prakse su isplative kao oblik obuke jer praktikanti daju svoj doprinos na radno mesto dok istovremeno uče.\nStručne prakse daju priliku preduzeću da promoviše svoje proizvode, tržište i ishod vrednosti u javnosti, barem u obrazovnoj ili naučnoj ustanovi putem usmenih reči.\nPreduzeća koja nude stručnu praksu uživaju bolju sliku u široj javnosti koja može dovesti do marketinških mogućnosti i većem poverenju u brend preduzeća.\nPreduzeća koja nude stručnu praksu daju svoj doprinos društvenom dobru, dajući praktikantima važne kvalifikacije za život. Stručna praksa kao takva poboljšava vašu održivost.\nStručna praksa ima i “druge prednosti” uključujući visok stepen zadržavanja kadrova i poboljšanje u moralu kadrova.\nSavlađivanje problema i zablude\n“Stručne prakse su suviše zahtevne”\nPostoji zabluda da je stručna praksa i te kako zahtevna jer zahteva dugotrajno investiranje na početku i praktikanti se obično ne zadržavaju dugo vremena da vrate investiranje u rad i prenos znanja.\n“MSP su suviše mala ponuda stručnih praksi”\nPoslodavci često misle da su suviše specijalizovani da nude sveobuhvatan program stručne prakse. Međutim, praktikanti će odabrati da rade samo u onim preduzećima koja spadaju u okvire njihove specijalnosti i njihov glavni zahtev je mentor koji će biti voljan da svakodnevno upućuje praktikanta. Tako da čak i preduzeća sa jednim zaposlenim mogu uspešno nuditi stručnu praksu.\n“Mi nemamo poslovni prostor za obuku praktikanata”\nMnoga MSP rade od kuće ili rade na terenu. Sve uspešne stručne prakse uključuju praksu na aktuelnom radnom mestu – bilo da je to u prostorijama klijenata, u vozilu ili van kuće – sve dok praktikanti rade na istom mestu/kontekstu kao i njihov mentor stručna praksa može biti uspešna.\nKako doneti program stručne prakse\nIdentifikujte izazove u vašem poslovanju i buduće veštine potrebne vašem preduzeću.\nStučne prakse se sastoje od pripremanja i obuke vaše buduće radne snage. Identifikujte koje oblasti vašeg poslovanja će se verovatno najviše razvijati u predstojećim godinama kao na primer nova tržišta ili novi proizvodi kao i koje su to specifične veštine potrebne da se popune te pozicije i integrišu u vaš program stručne prakse.\nKontaktirajte vašeg lokalnog ili regionalnog provajdera strukovnog obrazovanja i obuke ili posredničku ustanovu za podršku.\nOni će vam pomoći da razumete resurse i vremenske obaveze i podržati vas u procesu pripremanja vašeg preduzeća da prihvati praktikante. Oni vam takođe mogu ponuditi pomoć u pokretanju sopstvenog programa stručne prakse, usklađivanjem interesa studenata sa potrebama vašeg preduzeća, kao i u rukovanju papirologijom i aranžmanima obuke.\nIdentifikujte vaš sopstveni kapacitet da integrišete praktikanta\nu rad vašeg preduzeća kao aktivnog učesnika. Izvršite alokaciju resursa za stručnu praksu (finansije, mentorstvo, radni prostor, opremu, itd… ) i razvijte plan poslovanja koji opisuje šta nameravate da postignete kao preduzeće od iskustva.\nu vašem preduzeću koji će biti odgovoran za kompletan program stručne prakse – uključujući vezu sa spoljnim partnerima kao i sa praktikantima i vašim osobljem a koji poseduje ceo prikaz programa stručne prakse.\nIstražite vaše mogućnosti za saradnju\nUčestvujte na otvorenim poslovnim danima kod lokalnog/regionalnog provajdera strukovnog obrazovanja i obuke i stručnog višeg obrazovanja ili posredničke institucije da bi istražili mogućnosti za saradnju: uspostavite kontakt sa relevantnim licima radi razmene iskustava sa drugim poslodavcima koji upravo razmišljaju o otpočinjanju stručne prakse i sa iskusnijim licima koja već nude stručnu praksu; upoznajte grupu potencijalnih praktikanata; promovišite vaše preduzeće među potencijalnim praktikantima i učestvujte u lokalnim događajima koji se odnose na ovaj predmet.\nod posredničkih ustanova kao što su privredne/zanatske komore, sektorske asocijacije, zavodi za zapošljavanje, obrazovne oranizacije/asocijacije, mreže poslodavaca, itd. Mnogi od njih će ponuditi planove za podršku poslodavcima u procesu primene i pokretanja njihovog programa stručne prakse, njene implementacije i procene.\nObezbedite finansijsku podršku za stručnu praksu.\nTroškovi koji se odnose na plaćanje stručne prakse, nadoknade, finansijske subvencije ili stimulacije i angažovanje nadzora mentora mogu u mnogim zemljama biti podeljeni između državnih budžeta (koji potiču od prihoda nacionalnih budžeta ili preko posebnih dažbina, poreza ili dobrovoljnih doprinosa) i preduzeća koje obezbeđuje stručnu praksu. Saznajte više o tome, pitajte organizaciju na koju ste upućeni ili vašu lokalnu privrednu komoru ili predstavnika, jer će se to veoma razlikovati među regionima, državama i preduzećima.\nRazmatranje posebnih potreba\nLica sa invaliditetom se mogu podeliti u sledeće grupe:\nFizički invaliditeti: nesposobnost mobilnosti (lokomotorika), hronične unutrašnje bolesti,\nSenzorski invaliditeti: slepilo i poremećaji vida, gluvoća i poremećaji sluha,\nPsihološki invaliditeti: fizijatrijske bolesti, intulektualna nesposobnost ili nesposobnost učenja.\nUstanovljavanje bilo kojih posebnih potreba praktikanata je presudno za:\nrazjašnjenje barijera za obavljanje stručne prakse,\ndonošenje odluke o tome da li vaše MSP mogu ponuditi valjanu poziciju u takvim okolnostima, zavisno od vašeg prethodnog iskustva i znanja.\nAli nemojte se plašiti! Ako student sa posebnim ličnim potrebama aplicira za stručnu praksu, on će vam pomoći da pronađete najbolji način za ispunjenje njegovim potreba na odabranom poslu.\nPostoje neka opšta pravila i sugestije koje svaki poslodavac treba da zna prilikom zaključenja radnog odnosa sa licima sa posebnim potrebama. Pre svega, invaliditet ne treba da bude prihvaćen kao primarna karakteristika. Tačnije, studenta sa nekim invaliditetom treba smatrati i prilaziti mu kao i svima drugima, koji imaju iste dužnosti i prava.


Svečano otvoren 21. “Lut fest” - Glas Srpske\nSrna 28.09.2020 21:34\nISTOČNO SARAJEVO - U Kulturnom centru Istočno Novo Sarajevo večeras je svečano otvoren 21. Međunarodni festival profesionalnih lutkarskih pozorišta za djecu “Lut fest” na kojem će u narednih pet dana biti odigrano pet predstava.\n“Međutim, dogodilo nam se da je predstava kojom smo otvorili festival žPirinska folklorna magijaž Gradskog pozorišta Blagoevgrad iz Bugarske, u režiji Bonje Lungova i Konstantina Karakostova, video projekcija. Mislim da nismo puno izgubili na ceremoniji otvaranja jer ćemo imati još mnogo događaja narednih dana festivala”, pojasnio je Mitrić.\nU ime Skupštine Grada Istočno Sarajevo i opštine Istočna Ilidža gostima festivala su se obratili Miroslav Lučić i načelnik Marinko Božović koji su izrazili zadovoljstvo da “Lut fest” nastavlja tradiciju uprkos aktuelene epidemiološke situcije.\nDirektor festivala Mitrić uručio je i priznanje “Zlatna anima Radoslav Lazić” Igoru Bojoviću za doprinos razvoju lutkarske umjetnosti i sveukupno stvaralaštvo na razvoju, afirmaciji i unapređenju lutkarstva.


SD: Koncesiona dokumenta i dalje nezakonita i ne štite interes države – Borba\nSocijaldemokrate Crne Gore smatraju da koncesiona dokumenta koja je Vlada na današnjoj sjednici usvojila, iako bitno unaprijeđena u odnosu na prethodna koja su razmatrana i nekoliko puta na naše insistiranje vraćana na doradu sa vladinih komisija i same Vlade, do kraja ne štite interes države i u nekim elementima su i dalje nezakonita, saopšteno je iz te partije.\n“Činjenica je da su usvojena dokumenta potpuno različita od onih koja su javnosti prezentovana prije godinu, što jasno pokazuje i dokazuje da su Socijaldemokrate bile apsolutno u pravu sve ovo vrijeme kada smo konkretnim argumentima koje smo u kontinuitetu iznosili pokazali svu njihovu prethodnu nezakonitost i nedostatnost. Međutim, iako unaprijeđena u odnosu na prethodna, uvjereni smo da su u pojedinim elementima i dalje i nedostatna i nezakonita”, kazali su iz SD-a.\nIz te partije ukazuju na, kako navode, činjenicu da je usvajanjem ovako definisanog koncesionog akta prekršen član 9 stav 4 Zakona o koncesijama i član 29 Zakona o državnoj imovini, jer, kako ističu, nije urađena procjena vrijednosti nepokretnosti, što je jasna zakonska obaveza.\n“Naime, procjena tržišne vrijednosti resursa, odnosno tržišne vrijednosti sopstvenog kapitala privrednog društva Aerodromi Crne Gore, koja je na naše insistiranje nedavno realizovana od strane Ekonomskog fakulteta, koristi se isključivo radi utvrđivanja minimalne koncesione naknade u skladu sa članom 61 Zakona o koncesijama. To je i u samoj analizi na strani 3 pomenute analize nedvosmisleno konstatovano”, navode iz SD-a.\nSlaba igra u Velsu: Partizan dobio na mišiće


RTCG - Radio Televizija Crne Gore - Nacionalni javni servis :: Društvo :: Radimo sve kako bi popravili uslove života najugroženijih\n17. 10. 2021. 15:42 >> 15:43 0\nRadimo sve kako bi popravili uslove života najugroženijih\nMeđunarodni je dan borbe protiv siromaštva. Crna Gora ga obilježava bez zvanične statistike o broju siromašnih, iako neka istraživanja pokazuju da je siromašan svaki četvrti građanin. Taj broj biće i veći s obzirom na broj nezaposlenih usljed pandemije korona virusa, a iz resornog ministarstva uvjeravaju da daju sve od sebe da ublaže posljedice.\nU resornom ministarstvu smatraju da rade sve kako bi se popravili uslovi života najugroženijih. Tome u prilog, kaže ministar finansija i socijalnog staranja Milojko Spajić, ide uvođenje dječijeg dodatka.\n"Jedna od prvih stvari koje smo uradili je uvođenje dječijeg dodatka. To je jedna praktivna mjera u uslovima ekonomske krize mi smo krenuli jednim takvim korakom", kazao je Spajić.\nNeophodna reakcija zbog rizika od siromaštva\nOko 40 odsto CG u riziku od siromaštva


Crvena zvezda Arhive - Srbija Vesti\nKošarkaška ABA liga kaznila je sinoć Crvenu zvezdu sa 62.500 evra zbog propusta u organizaciji prve dve utakmice finala plej-ofa protiv Partizana, kao i delimičnim zatvaranjem tribina na naredne tri utakmice u kojima će biti domaćin. Crveno-beli su kažnjeni sa 27.500 evra zbog loše organizacije prve, a sa 35.000 evra zbog propusta u organizaciji druge […]\nKošarkašice Crvene zvezde osvojile Kup Milan Ciga Vasojević u Nišu\nKošarkašice Crvene zvezde mts savladale su u velikom finalu Art Basket i zasluženo osvojile Kup Milan Ciga Vasojević u Nišu. Od starta je Zvezda krenula silovito, na poluvremenu je bilo 48;38 za crveno-bele. U trećem kvartalu zapretile su košarkašice Art basketa i približile se na samo 2 poena zaostatka 50:48, ali više od toga nisu […]\nCrvena zvezda osvojila u Nišu Kup Radivoj Korać <i class="fa fa-video-camera" aria-hidden="true"></i>\nKošarkaši Crvene zvezde osvojili su večeras u Nišu Kup Radivoja Koraća, pošto su finalu pobedili Partizan sa 85:68 (20:13, 29:15, 18:18, 18:22). Najefikasniji u pobedničkom timu bio je Nikola Kalinić sa 18 poena, Ostin Holins je dodao 15 poena, uz pet asistencija, a Nejt Volters je upisao poen manje. U ekipi Partizana bolji od ostalih […]\nCrvena zvezda čeka drugog finalistu Kupa Radivoj Korać u Nišu\nKošarkaši Crvene zvezde plasirali su se večeras u finale Kupa Radivoja Koraća, nakon što su savladali Megu sa 72:53 (15:21, 24:12, 17:14, 16:6). Zvezdu su do pobede predvodili Nikola Kalinić sa 15, Nikola Ivanović i Nejt Volters sa po 12 i Ognjen Kuzmić sa 10 poena. Kod Mege bolji od ostalih bio je Karlo Matković […]


Statut - Ekologika\nU skladu sa odredbama čl. 11. i 12. Zakona o udruženjima („Sl. glasnik RS”, br.51/09, 99/2011, 44/2018- dr. zakon), na osnivačkoj skupštini održanoj dana 28.12.2020. godine u Beogradu usvojen je\nSTATUT UDRUŽENJA Ekologika\nUdruženje Ekologika (u daljem tekstu: Udruženje) je nevladino i neprofitno udruženje, osnovano na neodređeno vreme radi ostvarivanja ciljeva u oblasti ekologije.\nCiljevi Udruženja su: unapređivanje zaštite životne sredine edukacija građana o značaju čuvanja i zaštite životne sredine, kao i javno zalaganje za promenu navika u pogledu korišćenja i čuvanja prirodnih resursa i u pogledu postupanja sa otpadnim materijalima.\n1) prikuplja i obrađuje naučnu i stručnu literaturu u oblasti zaštite životne sredine i održivog razvoja;\n2) organizuje, samo ili u zajednici sa drugim organizacijama, stručne skupove, savetovanja, seminare i druge oblike edukacije u oblasti zaštite životne sredine;\n3) organizuje medijske radnike i druge stručnjake za rad na edukaciji građana u oblasti zaštite životne sredine i za sprovođenje aktivnosti na zaštiti i uređenju prirode;\n4) sarađuje sa univerzitetima, školama, stručnim udruženjima i drugim organizacijama u zemlji i inostranstvu koje se bave zaštitom životne sredine.\nNaziv Udruženja je: Ekologika\nUdruženje ima sedište u Beogradu, 27. marta 38 / 5\nOrgan Udruženja je Skupština. Funkciju zastunika vrši Predsednik Skupštine, a u njegovom odsustvu zamenik Predsednika Skuppštine\nSkupština se redovno sastaje jednom godišnje. Vanredna sednica Skupštine može se zakazati na predlog dve trećine članova Skupštine. Inicijativa se podnosi Predsedniku Skupštine u pisanom obliku i u njoj se moraju navesti pitanja čije se razmatranje predlaže.\nSednicu skupštine saziva predsednik , pisanim obaveštenjem o mestu i vremenu održavanja skupštine i predlogu dnevnog reda. Sednicom predsedava lice koje bude, javnim glasanjem, izabrano na početku sednice.\nPredsednik Skupštine se stara o redovnom obaveštavanju članstva i javnosti o radu i aktivnostima Udruženja, neposredno ili putem internih publikacija, odnosno putem saopštenja za javnost, ili na drugi primereni način.\nUdruženje može pristupiti međunarodnim udruženjima za zaštitu životne sredine, o čemu odluku donosi Skupština.\nUdruženje može pribavljati sredstava i od kotizacije za seminare i druge oblike obrazovanja iz oblasti zaštite životne sredine, kao i prodajom sekundarnih sirovina prikupljenih tokom realizacije akcija za čišćenje životne sredine ili proizvoda nastalih u okviru edukativnih radionica.\nUdruženje ima pečat kružnog oblika na kojem je u gornjoj polovini ispisano: Ekologika, 27. Marta 38, Beograd\nOvaj statut stupa na snagu dana od danom njegovog usvajanja na osnivačkoj skupštini Udruženja.


Matić: Ne očekujem da nas EU skine sa "zelene liste" zbog broja zaraženih\nMatić: Ne očekujem da nas EU skine sa „zelene liste“ zbog broja zaraženih\nDruštvo Autor:Beta08. avg. 202110:19\nTatjana Matić Foto:BETAPHOTO/MILAN OBRADOVIC\nMinistarka trgovine, turizma i telekomunikacija, Tatjana Matić, izjavila je danas da ne očekuje da će Evropska komisija u avgustu doneti odluku da Srbiju skine sa "zelene liste" zbog povećanja broja zaraženih koronavirusom na dnevnom nivou.\nTatjana Matić je za televiziju Prva izjavila da „podaci nisu dobri“, ali da je više za očekivati „preispitivanje“ odluke u septembru, nakon povratka turista sa letovanja i početka školske godine, kada se očekuje veliki skok u broju zaraženih koronavirusom.\n„Mi smo kao država i pre 15. juna imali bilateralne sporazume sa mnogim zemljama članicama EU i mogli smo da putujemo u Grčku, Mađarsku, Hrvatsku i Sloveniju“, rekla je Matić i dodala da će eventualno skidanje sa zelene liste značiti da će se „uslovi za ulazak u neke zemlje članice EU pooštriti“, a ne zabranu ulaska.\nMatić je navela da će pooštravanje mera za odlazak u inostranstvo najviše osetiti oni koji se nisu vakcinisali protiv koronavirusa, jer mnoge zemlje uvode pravila da u zatvorene prostore može da se uđe samo sa potvrdom o vakcinaciji, a da je sigurno „da će oni koji su vakcinisani putovati bez većih problema“.\nMinistarka je navela da je ove godine u Srbiji za 29,3 odsto povećan broj turista, koji dolaze pre svega iz Rusije i Brazila, i da smo već „prešli tri miliona noćenja“.\nBonus video – Gužve u Crnoj Gori\nanti-kovid restrikcijeeuMere restrikcijeministarstvo turizmaputovanjaputovanja QR kodrestrikcije ulaza u EUSrbijaSrpski turistitatjana matić


Bivši kancelar Austrije, Alfred Guzenbauer novi Vučićev savetnik\nBivši kancelar Austrije, Alfred Guzenbauer novi Vučićev savetnik\nNekadašnji kancelar Austrije Alfred Guzenbauer blizu je odluke da prihvati ponudu da bude savetnik prvog potpredsednika Vlade Aleksandra Vučića – saznaju „Novosti“.\nPrema izvorima „Novosti“, Vučić je u nekoliko navrata razgovarao sa poznatim liderom austrijskih socijaldemokrata i velike su šanse da prihvati angažman u Vladi Srbije.\nGuzenbauer bi našeg premijera trebalo da savetuje u oblasti politike, ekonomije i evrointegracija. On ima veliko iskustvo, naročito na ovom poslednjem pomenutom polju, ali i značajne kontakte u svetu diplomatije u vreme dok je kormilario bečkom administarcijom.\nVučić je u utorak potvrdio da će u rekonstruisanoj vladi biti mesta i za mnoga značajna imena iz celog sveta. On je nagovestio da će na savetničkim pozicijama biti stručnjaci iz oblasti finansija, privrede, poljoprivrede, politike i evropskih integracija:\n– Među eskspertima u Vladi biće i doskorašnji premijeri najvažnijih evropskih zemalja, a pojedini će biti i moji savetnici, što su sa zadovoljstvom prihvatili.\nPrema rečima prvog potpredsednika, sva personalna rešenja znaće se do petka ili subote, posle čega u nedelju sledi sednica Predsedništva i GO SNS. A, rasprava u parlamentu predviđena je za ponedeljak:\n– Radimo svakim danom na programu i sa novim ministrom finansija, u skladu sa visokim ciljevima, da Srbija ekonomski bude mnogo jača nego danas.\nVučić je potvrdio i da je sadašnji šef BIA Nebojša Rodić kandidat sa ministra odbrane i odbacio spekulacije da će njegov savetnik Siniša Mali preuzeti resor privrede:\n– Rodić je dobro radio svoj posao, tri puta je smanjen broj mera koji je primenjivan, a pokazana je dvaput veća efikasnost u sprovođenju postupka do kraja i donošenju rezultata. On je čovek koji nijednog trenutka nije ništa zloupotrebio i mislim da cela Srbija može da bude zadovoljna njegovom marljivošću, poštenjem i načinom na koji je obavljao posao.\nIstovremeno, premijer Ivica Dačić odbacio je u utorak spekulacije u javnosti da među socijalistima postoje problemi, izazvani rekonstrukcijom Vlade:\n– Nema nikakvih problema u unutrašnjem funkcionisanju SPS, niti postoji nejedinstvo, niti ljutnja da li je neko ministar ili nije. Sve je to normalan politički život.\nINVESTIRAJU I JAPANCI\nVučić je rekao da su razgovori o „Ikarbusu“ sa predstavnicima „Mercedesa“ u završnoj fazi i da se očekuje njihov odlazak u FAP u Priboj:\n– Otvorićemo fabriku „Boš“ u Pećincima, u novembru, sa 600 zaposlenih, a očekujemo da počnu razgovori sa japanskom kompanijom o otvaranju 1.000 radnih mesta u auto-industriji.


IX evropska nedelja prevencija raka grlića materice - 25. - 31. januar 2015. godine\nUz Vašu pomoć, gotovo svaki slučaj raka vrata/grlića maternice može biti sprečen!\nIX evropska nedelja prevencije raka grlića materice obeležiće se od 25. - 31. januara 2015. godine sa ciljem podizanja nivoa znanja o raku grlića materice i njegovoj prevenciji. Tokom ove nedelje, u velikom broju zemalja Evrope, istovremeno se održavaju različite aktivnosti čiji je zajednički cilj da promovišu važnost smanjenja oboljevanja i umiranja od raka grlića materice. I ove godine, nosilac svih aktivnosti je Evropska asocijacija za rak grlića materice (ECCA).\nRak grlića materice predstavlja ozbiljan javnozdravstveni problem u Evropi, jer se svake godine ova bolest otkrije kod približno 60.000 žena, a skoro 30.000 žena umre. Ono što zabrinjava je činjenica da se javlja u mlađoj životnoj dobi i predstavlja drugi najčešći rak kod žena starosti od 15 do 44 godine. Prema podacima Svetske zdravstvene organizacije od ove bolesti u svetu svake godine oboljeva oko 500 000 žena, i oko 230 000 umire. Rak grlića materice stavljen je pod kontrolu u većem broju razvijenih zemalja Evrope. Ipak, u zemljama u razvoju preventivnih programa uglavnom nema i svest žena o značaju redovnih pregleda je na veoma niskom nivou. Ukupnim sagledavanjem epidemiološke situacije mogu se izdvojiti dva razloga, koji objašnjavaju zašto u Evropi svake godine 60.000 žena oboli, i 30.000 žena umre od raka grlića materice:\n1. Mnoge zemlje još uvek nemaju efikasne skrining programe i programe za HPV vakcinaciju. Postoje evropske zemlje koje još uvek ne sprovode prevenciju raka grlića materice.\n2. Čak i u zemljama gde preventivni programi postoje, mnoge žene nisu svesne njihovog značaja, pa ih i ne koriste. Većina žena u Evropi i dalje zna malo o raku grlića materice, i o tome šta se može uraditi da bi se on izbegao\nSkrining raka grlića meterice se u Evropi obavlja na veoma različite načine, počevši od visoko organizovanih skring programa, preko neorganizovanog skrininga, pa do potpunog nedostatka skrininga. Iako je dobro poznato da organizovani programi za skrining obezbeđuju najbolju zaštitu od raka grlića materice, trenutno samo 7 od 28 zemalja Evropske Unije (Danska, Finska, Mađarska, Holandija, Slovenija, Švedska i Ujedinjeno Kraljevstvo), kao i par regiona Italije i Francuske sprovode organizovan skrining program. U drugim delovima Evrope, prevencija raka grlića materice se razlikuje, negde je prisutan oportunistički (samoinicijativni) skrining, dok se u drugim zemljama skrining uopšte ne sprovodi.\nImajući u vidu ove razlike, uputstvom datim još 02. decembra 2003. (2003/878/EC), Savet Evropske Unije je preporučio da sve evropske države treba da :\nza one čiji je test abnormalan grantuju postojanje adekvatnih komplementarnih dijagnostičkih procedura, tretmana, psihološke podrške i post-opertivne nege\nuspostave sistematski poziv na skrining i osiguranje kvaliteta na svim potrebnim nivoima, kao i efikasan odgovarajući sistem za dijagnostiku, tretman i postoperativnu negu.\nVažno je znati da se skoro svaki slučaj raka grlića materice može sprečiti.\nDobro organizovani populacioni skrining programi mogu da spreče i do 80% slučajeva raka grlića materice.\nDanas postoje i vakcine protiv humanog papiloma virusa (HPV) koje su visoko efikasne u prevenciji infekcije HPV tip 16 i 18 koji su zajedno odgovorni za nastanak 7 od 10 slučajeva raka grlića materice.\nEvropska nedelja prevencije raka grlića materice se obeležva od 2007. godine i kampanje su usmerene prema tri ciljne grupe:\n• Opšta populacija - jer ljudi moraju da znaju prednosti korišćenja raspoloživih preventivnih programa\n• Zdravstveni radnici - koji moraju da raspolažu tačnim informacijama o skrining programima i programima HPV vakcinacije, kako bi mogli da podstaknu svoje pacijente da koriste ove usluge i pruže odgovore na njihova pitanja i\n• Političari i politički lideri - koji treba da raspolažu informacijama o prednostima korišćenja preventivnih programa kako bi razumeli njihov značaj. Značajne aktivnosti koje se obavljaju tokom ove nedelje su podela broševa „Biser mudrosti”. Broševi, kao simbol prenošenja znanja, tokom nedelje se dele ne samo ženama već i svima onima koji podržavaju borbu protiv raka grlića materice. Do danas, preko 1,5 milion Bisera mudrosti je podeljeno širom Evrope i oni su postali prepoznatljiv simbol ove kampanje (www.PearlofWisdom.eu) U Srbiji se u okviru Nedelje prevencije raka grlića materice od početka obeležavanja organizuje veliki broj aktivnosti kao što su predavanja, tribine, gostovanja na televiziji i radiju. U domovima zdravlja i bolnicama, ginekolozi, patolozi, epidemiolozi i stručnjaci drugih profila tokom ove nedelje organizuju predavanja i razgovore u kojima ženama objašnjavaju važnost redovnog odlaska na ginekološki pregled.\nTokom prošlogodišnje kampanje, preko 5.000 događaja se održalo širom Evrope. Ovi događaji su prenosili ogromnu količinu informacija ženama i adolescentkinjama, pomažući im da razumeju značaj prevencije raka vrata/grlića maternice i da ih motivišu da koriste sve usluge tamo gde su dostupne. Ujedno, ovi događaji podižu i svest među brojnim političarima i pomažu da se podigne prioritet u implementaciji programa prevencije raka vrata/grlića maternice u zemljama gde oni nisu trenutno dostupni.\nOboljevanje i umiranje od raka grlića materice u Srbiji\nU našoj zemlji, rak grlića materice je po učestalosti obolevanja i umiranja četvrti maligni tumor među ženama. Već duži niz godina kod žena u Srbiji evidentira se jedna od najviših stopa obolevanja od raka grlića materice u Evropi, i ta činjenica naročito zabrinjava. Preciznije rečeno registrovana stopa mortaliteta od ove lokalizacije raka u ženskom delu stanovništva naše zemlje je skoro dvostruko viša od istih stopa mortaliteta kod žena u Evropi. Prema raspoloživim podacima, manje od trećine slučajeva raka grlića materice otkriva se u ranoj fazi kada se može uspešno primeniti samo operativno lečenje. Kod većine žena rak grlića materice se otkrije kasno, kada je neophodno primeniti postoperativnu ili radikalnu radioterapiju koja produžava lečenje, može da dovede do različitih komplikacija i značajno povećava troškove lečenja. Smrtnost od raka grlića materice se u centralnoj Srbiji postepeno povećavala, od 4,67 na 100.000 u periodu od 1971. do 1985.godine, do 6,8 na 100.000 u 2000. godini. Od tada je stopa mortaliteta stabilna i čak se prema podacima za 2012. godinu registruje blag pad stopa mortaliteta (sa 6,8/100.000 u 2011. godini na 6,4 na 100.000 žena u 2012. godini). Postoje velike razlike u smrtnosti od raka grlića materice među pojedinim regionima centralne Srbije. Nažalost, u proseku svake godine u Srbiji od 400 do 500 žena izgubi život zbog raka grlića materice. Većina ovih slučajeva mogla se sprečiti da je bolest otkrivena pre nego što se razvila, i da se na vreme pristupilo lečenju. Važno je znati i stalno isticati da se skoro svaki slučaj raka grlića materice može sprečiti.\nSkrining raka grlića materice u Srbiji\nŠta je skrining? Najsažetije – skrining je traženje i otkrivanje bolesti koja se još nije ispoljila (nije se razvila), i nema simptoma. Tada je lečenje gotovo uvek uspešno, postiže se izlečenje u potpunosti! Skrining test, koji se koristi, je citološki i prema autoru se zove Papanikolau test. Uzima se tokom ginekološkog pregleda, bezbolno pošto nije invazivan.\nU periodu od 2007. do 2012. godine obavljene su pripreme za sprovođenje organizovanog programa skrininga karcinoma grlića materice. Po usvajanju zakonske regulative i pratećih propisa, u decembru 2012. godine započeo je decentralizovani organizovani skring na karcinom grlića materice (još uvek se ne sprovodi u svakoj opštini naše zemlje). Ciljnu grupu za sprovođenje organizovanog skrininga raka grlića materice, koji se sprovodi na teritoriji 18 opština, čine žene uzrasta 25 – 64 godine. U dosadašnjem toku skrininga odazvalo se 57,4% pozvanih žena, što daleko prevazilazi odziv u mnogim evropskim zemljama. U toku je treća godina prvog ciklusa skrininga. Sprovođenje ovog programa omogućilo je otkrivanje raka grlića materice kod 50 žena. Patološki nalazi utvrđeni su kod oko 7500 žena.\nNa teritoriji 18 opština žene će i ove godine na predviđeni način biti pozvane na pregled od strane doma zdravlja da urade PAP test, ukoliko pripaduju starosnoj grupi od 25 do 64 godine. Sve žene svoje pravo na zdravstvenu zaštitu treba da iskoriste i da se jave na pregled kod svog ginekologa.


Više od milion građana dobrovoljno preuzelo aplikaciju za praćenje - BIGportal.ba\nViše od milion građana dobrovoljno preuzelo aplikaciju za praćenje\n27 Aprila, 2020 27 Aprila, 2020 073\nAustralija je objavila danas da je više od milion ljudi u toj zemlji preuzelo aplikaciju za brže pronalaženje kontakata za koronavirus, uprkos zabrinutosti o uticaju te aplikacije na privatnost korisnika.\nU roku od 12 sati od kada je otkrivena aplikacija postala dostupna, 1.13 miliona Australijanaca, od ukupno 26 miliona stanovnika, preuzelo je aplikaciju preko “pametnih” telefona.\nJedan od zdravstvenih zvaničnika izjavio je da je “veoma uzbuđen” zbog popularnosti aplikacije.\nVladini zvaničnici nameravaju da požure sa donošenjem zakona u parlamentu, koji će korišćenje prikupljenih podataka u druge svrhe, osim za traženje ljudi koji možda imaju koronavirus, označiti kao nezakonito.\nZvaničnici su takođe obećali da će u roku od dve nedelje objaviti izvorni kod aplikacije da bi analitičari bolje razumeli njeno funkcionisanje i uticaj na privatnost.\nVlada je saopštila da najmanje 40 odsto populacije treba da preuzme tehnologiju zasnovanu na singapurskoj aplikaciji Trace Together da bi bila efikasna.\nVlada se nada da će aplikacija omogućiti zdravstvenim radnicima brzo otkrivanje novog širenja pandemije čime će se pomoći bezbednom ponovnom otvaranju ekonomije.\nAustralija je do sada registrovala 6.720 zaraženih, od kojih je 83 umrlo od posledica virusa, a 27 osoba je u kritičnom stanju i nalazi se u bolnici na respiratorima.\nDok traje trka za vakcinom protiv korone, vodi se borba za pravičnu distribuciju\nDramatičan pad prodaje automobila u Hrvatskoj\nPortoriku zlato, rukometašice Rusije pobedile Španiju, Francuz izjednačio olimpijski rekord\nPonovo se bilježe zabrinjavajuće brojke – “Očekuju nas bol i patnja”


Povreda lakta - Blic Sport\nNaš teniser Novak Đoković dugo je kuburio sa povredom desnog lakta, koja ga je odvojila van terena u drugoj polovini prošle godine i pravila mu je velike probleme na Australijan openu. Zbog toga je srpski as odlučio da se podvrgne operaciji, posle koje vredno radi ne bi li se što pre vratio na teren.\nPovreda lakta Novaka Đokovića za mnoge je bila misterija prethodnih meseci. Naš teniser nije igrao poslednjih šest meseci 2017. godine, ali mu taj period nije bio dovoljan za potpuni oporavak.\nODLUKA O NASTAVKU SEZONE Đoković na pregledima u Pragu\nNE IZGLEDA DOBRO Navijači su zabrinuti: Evo u kakvom je stanju Novakov lakat /FOTO/\nLjubitelji tenisa su sa nestrpljenjem iščekivali povratak Novaka Đokovića na teren, do kog je trebalo da dođe ovog petka na egzibicionom turniru u Abu Dabiju. Ipak, povreda desnog lakta nije u potpunosti zalečena, pa Nole nije mogao da zaigra.\nBOL JE JOŠ PRISUTAN Član stručnog štaba otkrio koliko je teška Novakova povreda\nNovak Đoković je zbog ogromnih bolova u laktu morao prerano da završi sezonu i tako se oprosti od borbe za prvo mesto... Ali, samo za ovu godinu. Naš najbolji teniser ima novi stručni štab, koji najavljuje da će Nole opet biti na vrhu.\nPRVE SLIKE POSLE POVREDE Nole sa osmehom i zavijenim laktom napustio London\nNovak Đoković je u četvrtak popodne napustio iznajmljeni stan u blizini Ol Ingland kluba, a da jedva čeka da se vrati kući, i pored bolne eliminacije na Vimbldonu, pokazale su prve slike posle povrede.\nIPAK NIJE PRELOM Lukoviću stradao lakat\nPobeda Crvene zvezde protiv Napretka (1:0) ostala je u senci povrede kapitena crveno-belih Aleksandra Lukovića, kome je stradao lakat.


Prodaja Volkswagena u Nemačkoj smanjena 2 %, VW uzima kredit od 20 milijardi evra\n3 Dec 2015 - 04:10 Vesti Link\nKako piše Tanjug, broj novoregistrovanih Folksvagenovih vozila u Nemačkoj pao je u novembru za dva odsto, ali je Folksvagen ostao najprodavaniji brend automobila u toj zemlji.\nNove registracije vozila marke Folksvagen pale su prošlog meseca dva odsto, na 57.923 jedinica, a udeo Folksvagena na nemačkom tržištu automobila iznosio je 21,3 odsto, navodi Federalna agencija za transport (KBA), a prenosi agencija Frans pres.\nUkupan broj novih registracija automobila u Nemačkoj, iz domaće i strane proizvodnje, porastao je 8,9 odsto na 272.377, navodi KBA. Nove registracije Audija porasle su tri odsto u novembru, a Škode čak 13,3 odsto, dok je prodaja "Poršea" pala 0,4 odsto, a SEAT-a 3,2 odsto.\nFolksvagen je od septembra pogođen najvećim skandalom u svojoj istoriji kada je priznao da je u 11 miliona automobila širom sveta ugradio softver za lažiranje vrednosti izduvnih gasova na laboratorijskim testiranjima.\nProdaja Folksvagenovih automobila u SAD pala je 25 odsto u novembru, nakon što je suspendovana i prodaja dizel vozila uključenih u skandal s lažiranjem podataka o emisiji gasova.\nFolksvagen uzima kredit od 20 milijardi evra\nKako prenosi Srna, Folksvagen je postigao dogovor sa 13 banaka o uzimanju kredita od 20 milijardi evra za pokrivanje troškova skandala u vezi sa emisijama štetnih gasova, rekli su izvori upućeni u dogovor.\nBanke su ponudile kreditiranje od po 1,5 ili 2,5 milijardi evra, pa bi iznos mogao da bude i veći, rekli su izvori koji nisu želeli da budu imenovani.\nPrema njihovim navodima, tačan kreditni udeo banaka biće određen u petak, 4. decembra.\nPortparol Folksvagena odbio je da komentariše ove navode. Nemački gigant našao se u problemima nakon što je otkriveno da je u svoje automobile širom sveta ugrađivao softver koji manipuliše emisijama azotnog-oksida i ugljen-dioksida, da bi vozila mogla da prođu zvanične testove.\nIzvor: Srna / Rojters\nŠkoda 314 FAS+Fiat 364 VW 174\nAutor Dejan L 03 Dec 2015, 08:16\nTema o tome već postoji:\nAutor auto 03 Dec 2015, 12:02


U petak, 28. februara, navršava se 28 godina od donošenja prvog Ustava Republike Srpske, jednog od najvažnijih konstitutivnih akata koji su bili osnov za njeno stvaranje.\nTadašnja generacija političara pokazala je da ima hrabrosti, želje, snage i viziju da Republiku Srpsku uredi i kroz njen najveći zakonodavni akt - Ustav.\nSkupština je raspisala plebiscit o ostanku srpskog naroda u tadašnjoj zajedničkoj državi Јugoslaviji na kojem su se Srbi u BiH gotovo 100 odsto izjasnili za tu opciju.\nMuslimani i Hrvati nisu priznali rezultat plebiscita, poslije čega su srpski poslanici iz svih stranaka u Skupštini SR BiH nastavili rad u Skupštini srpskog naroda i počeli donošenje akata kojima je konstituisana Republika Srpska.\nЈednoglasno usvojen na temeljima Deklaracije o osnivanju, prvi Ustav Republike Srpske garantovao je punu ravnopravnost i jednakost naroda i građana Republike.\nKao najviši konstitutivni pravni akt utvrdio je tip uređenja, sistem orgnizacije vlasti i sve druge poluge sistema, a istog dana donesen je i Ustavni zakon koji je omogućio njegovu primjenu i funkcionisanje Republike.\nUstav je donesen s prvobitnom namjerom da se spriječi prerano priznanje BiH i da se međunarodni faktori upozore i urazume da počnu da vode ozbiljne razgovore o unutrašnjem uređenju BiH, jer ono koje je postojalo prema Ustavu BiH iz 1974. nije moglo održati unutrašnji mir i nacionalnu ravnotežu.\nNajviši pravni akt Republike Srpske, koji je uz određene amandmane i danas na snazi, donesen je prije izbijanja tragičnih sukoba i proglašenja nezavisnosti BiH mimo volje srpskog naroda.


Novi uspesi KK "Do Kan"\nPrvenstvo regiona uže Srbije za poletarce, pionire i nade održano je juče, u hali "Mladost", u Čačku. Učestvovalo je oko 700 takmičara iz 60-ak klubova ovog regiona. Takmičarska ekipa KK"Do Kan" brojala je 12 članova koji su na ovom takmičenju pokušali da ostvare što bolji plasman i plasiraju se na prvenstvo Srbije.\nVeliki uspeh osvajanjem čak četiri zlatne medalje, uz odlične nastupe, ostvarili su: Ivija Stanivukov u katama (2008), odnosno Ognjen Sretenović (2008), Dunja Jovović (2007) i Veljko Petrović (2005) u borbama koji su imali maksimalne učinke pobedivši sve svoje konkurente postavši tako šampioni regiona.\nDunja Jovović, foto: KK Do Kan\nI pored veoma dobrih nastupa, finalne mečeve za šampionske titule izgubili su Nikola Jelić(2006) i Igor Milovanović(2005) u disciplini kate koji su se okitili srebrnim medaljama.\nDo bronzanih medalja kroz repasažne borbe stigli su: Tara Grbović(2006) i Teodora Adžić(2005) u katama, odnosno Bogdan Milenković(2005) u borbama koji su time obezbedili nastupe na državnom prvenstvu.\nNa žalost, Magdalena Adžić(2009) i Sara Pesić(2008) u katama, kao i Luka Lukić(2006) u borbama ovog puta nisu uspeli da se domognu pobedničkog postolja.\nOd ukupno 12 takmičara njih devet je uspelo da se plasira na prvenstvo Srbije kao osvajači medalja na prvenstvu regiona dok će ostalo troje čekati zvaničan spisak plasiranih takmičara koji će stići iz saveza uz dopis za Prvenstvo Srbije koje će biti održano krajem ovog meseca u Somboru.


Ziđin prodao Narodnoj banci Srbije više od dve tone zlata - Ekonomija - Dnevni list Danas\nPočetna » Vesti » Ekonomija » Ziđin prodao Narodnoj banci Srbije više od dve tone zlata\nZiđin prodao Narodnoj banci Srbije više od dve tone zlata\nKompanija Ziđin kuper Srbija imala je prihod od 688 miliona dolara u 2020. godini, što je 34,39 odsto više nego prethodne godine, a Narodnoj banci Srbije (NBS) ta kompanija je prodala više od dve tone zlata, saopšteno je danas.\nPrihod od prodaje 70,6 hiljada tona katodnog bakra bio je 441,3 miliona dolara, od čega je vrednost izvoza bila 340,4 miliona dolara, a najveći kupci bili su Kina, Bugarska, Turska, Hrvatska i Italija\nKompanija je od prodaje ostalih proizvoda – zlata, srebra, platine, paladijuma, selena i bakar-sulfata zaradila još 245,7 miliona dolara, a skoro polovinu isporukom Narodnoj banci Srbije 2.056 kilograma zlata.\nU Kinu je za 10 miliona dolara izvezeno 15,4 tone srebra, dok je u Švajcarskoj prodato 11 kilograma platine i nepunih sto kilograma paladijuma, ukupne vrednosti oko sedam miliona dolara. Skoro hiljadu tona bakar-sulfata, vrednosti 1,7 miliona dolara, prodato je 2020. na domaćem tržištu i izvezeno u Madjarsku, Bosnu i Hercegovinu i Bugarsku, navodi se u kompanijskom saopštenju.\nU januaru 2021. prodaja robe Zidjina bila je u vrednosti 65,6 miliona dolara.\nKompanija Zidjin Srbija je na kraju prošle godine bila na trećem mestu medju 10 najvećih izvoznika Srbije, a 2019. je bila na osmoj poziciji.\nPredstavnik uduženja potrošača "Eefektiva" Dejan Gavrilović pozvao je danas građane koji su pokrenuli ili planiraju da podnesu tužbu protiv banaka za osporavanu naplatu troškova obrade kredita i premije osiguranja kod Nacionalne korporacije da ne odustaju pre nego što se konsultuju sa advokatima.\nGrad Niš potpisao je sporazum o saradnji sa Evropskom...\nDugogodišnja predsednica Izvršnog odbora Inteze Draginja Đurić napušta ovu...


Februar 21, 2020 20:40\nKancelarija za medije Samoopredeljenja, saopštila je, međutim, da po pitanju reciprociteta stoji iza onoga što je dogovoreno sa DSK i nakon što su SAD pozvale na neodložno ukidanje takse, bez nametanja daljih mera, kosovski premijer Aljbin Kurti je rekao da će nametnuti potpuni reciprocitet.\n"Zamenićemo taksu od 100 odsto i primeniti puni trgovinski reciprocitet sa Srbijom kao i sa bilo kojom državom. Taksa je bila odluka prethodne vlade. Nismo za takse kao kaznenu meru protiv potrošača, već za reciprocitet kao zaštitnu meru u prilog proizvođača", poručio je Kurti na Konvenciji kosovskih proizvođača.\nPotpredsednik DSK Ljutfi Haziri poručio je da lider mora donositi odluke koje možda nisu popularne, ali su neophodne za budućnost i da taksu treba ukinuti.\n"Teške odluke čine vođu uspešnim. Nisu uvek to popularne odluke u sadašnjosti, ali neophodne za budućnost. Vreme je za teške, ali neophodne odluke. Vreme je za ukidanje takse. Procene o reciprocitetu mogu se obaviti u hodu", istakao je Haziri.\nNi kosovski predsednik Hašim Tači u intervjuu za Bi Bi Si na srpskom nije podržao uvođenje mera reciprociteta.\nOpština Leposavić: 317 higijenskih paketa za socijalno ugrožene 13\nVlada Kosova donela hitan fiskalni paket mera 360\nĐurić: U srpskim sredinama ne raste broj obolelih 33\nNa Kosovu 12 novih slučajeva korona virusa 20\nPodneta krivična prijava protiv Tačija zbog "poziva na otpor" 11


Pazarci nastavili sa porazima, ovoga puta na svom terenu\nFudbaleri Teleoptika pobedili su večeras domaću ekipu Novog Pazara sa 2:1, u utakmici 22. kola Prve lige Srbije.\nStrelci za Beograđane bili su Marko Simović u 24. i Zlatan Šehović u 38. minutu, dok je jedini gol za Pazarce postigao Admir Kecap u 66. minutu.\n“Lepo je i teško igrati u Pazaru, gde smo na kraju dobili veliki aplauz. Pobedili smo zahvaljujući igri u prvom poluvremenu, a u nastavku smo strepeli. Mladi smo i neiskusni, ali došli smo do važne pobede u borbi za opstanak”, rekao je trener Teleoptika Milan Ristić.\nNovi Pazar je zadržao osmo mesto sa 30 bodova, a Teleoptik je 10. sa 28.\n“Šteta što nismo došli makar do boda, koji smo igrom u drugom poluvremenu zaslužili. Verovali smo u preokret posle prvog dela, u kojem su naši mladi fudbaleri mnogo grešili”, kazao je šef stručnog štaba Novog Pazara Stevan Mojsilović.\nPazar će u narednom kolu gostovati Inđiji, dok će Teleoptik biti domaćin kragujevačkom Radničkom 1923. (rtv)


Borel poručio da bez priznanja Kosova nema ulaska u EU - Prvo da reši svoju Kataloniju! | WebTribune\nHome U FOKUSU Borel poručio da bez priznanja Kosova nema ulaska u EU – Prvo da reši svoju Kataloniju!\nučić se Borelu zahavlio na njegovoj želji da postavi svog izaslanika u dijalogu Beograda i Prištine, kao i da se lično angažuje u tom procesu.\n“Gospodin Borel je ponovio ono što je EU u bezbroj navrata govorila, to je da bez rešenja u dijalogu sa Prištinom evropska perspektiva Srbije svakako neće biti izvesna”, kazao je Vučić na zajedničkoj konferenciji za novinare sa Borelom.\n“Razgovarali smo o propuštenim šansama i o tome šta je bilo moguće. Kada god i šta god da ćemo mi imati, lošije je rešenje nego pre dve ili tri godine”, rekao je Vučić i dodao da tada nije razumeo napade iz evropskih zemalja.\n“Ne postoji niko u Srbiji, ili EU, izuzev kancelarije tadašnje visoke predstavnice, ko nije izgovorio najteže reči o meni, Srbiji, ali i o Albancima. Kao da se to nije ticalo Srba i Albanaca, a ticalo se samo nas. Držali su nam pridike o Pandorinoj kutuji nekim drugačijim rešenjem, a na moje pitanje što ste Pandorinu kutuju otvorili priznanjem Kosova ili bombradovanjem Srbije, nikad nisam dobio odgovor”, istakao je predsednik.\n“Nije na nama da odlučimo šta će biti konačni rezultati, već je to na Srbiji i na Kosovu, ali u EU moramo snažnije da se angažujemo u posredovanju. Zato sam razgovarao sa predesnikom da EU imenuje predstavnika koji će posredovati u ovom dijalogu. Verujem da će on biti veoma angažovan, jer nisam siguran da ja imam dovoljno vremena”, kazao je šef evropske diplomatije.\n“Vašington je vrlo močan, ali ne mogu da ponude stolicu Kosovu u UN, postoje i druge zemlje, ne samo EU, već Kina, Rusija, Indija i one se isto tako pitaju. Mislim da svi razumeju da Kosovo mora da bude priznato od celokupne međunarodne zajednice”, kazao je on.


1.000 paketića za mališane - „Novogodišnja kutija” - Moja Srbija\nHiljadu mališana beogradskih vrtića iz porodica slabijeg materijalnog stanja dobilo je novogodišnje poklon-paketiće u okviru humanitarne akcije „Novogodišnja kutija”.\nProjekat su realizovali Grad Beograd i Sekretarijat za obrazovanje i dečju zaštitu u saradnji sa „Credit Agricole” bankom, „Dexy Co” i Bankom hrane Beograd.\nSekretar Slavko Gak istakao je da je u ovoj teškoj godini jako važno da se deci, osim ljubavi i pažnje, pošalje i poruka da je u ovim danima najvažnija njihova bezbednost i očuvanje zdravlja.\n– Već više od decenije „Novogodišnja kutija” mami osmehe deci i veliko hvala partnerima koji već godinama prepoznaju značaj ove akcije i onima koji su se priključili i doprineli tome da, uprkos epidemiji virusa korona, Vila Dobrila i ove godine dođe do dece, iako nažalost bez novogodišnje predstave zbog njihove bezbednosti – rekao je Gak.\nOn je istakao da je „Novogodišnja kutija” jedan od najdugovečnijih projekata humanitarnog karaktera u kome Grad Beograd učestvuje, te da posebno teške godine, kakva je ova, zahtevaju još veće angažovanje svih u društvu u pružanju pomoći onima kojima je to najpotrebnije.\nRaško Tomašević, direktor Divizije za marketing i komunikacije „Credit Agricole” banke, istakao je da su u ovoj banci jako ponosni na akciju „Novogodišnja kutija”, koja se uspešno realizuje od 2009. godine i čiji je inicijator ova banka.\n– Višegodišnje trajanje akcije dokaz je značaja koji ovaj projekat ima upravo u podršci porodicama koje se susreću sa socijalnim i drugim izazovima i podizanju svesti društva o potrebi uključivanja svih koji mogu da pomognu – rekao je Tomašević.\nAtila Kiš, generalni direktor kompanije „Dexy Co”, koja se ove godine uključila u akciju donacijom igračaka za mališane, rekao je da je ovo plemenit način da se mališanima ulepšaju praznici.\n– Srećni smo što smo deo ove plemenite inicijative sa dugom tradicijom. Ovo je način da pomognemo, mnogima ulepšamo predstojeće praznike, ali i da mališanima zahvalimo za svu ljubav, radost i poverenje koje nam pružaju odrastajući uz nas i naše igračke – rekao je Kiš.\nTokom svih ovih godina, putem humanitarne akcije „Novogodišnja kutija” podeljeno je više od 16.000 paketića mališanima u Beogradu iz porodica slabijeg materijalnog statusa.\n« U bioskope je stigla Čudesna Žena 1984\n6. Festival američkog nezavisnog filma »


Francuska i Nemačka se zalažu za što brži sporazum o oporavku EU - Svet - Dnevni list Danas\nPočetna » Svet » Francuska i Nemačka se zalažu za što brži sporazum o oporavku EU\nNemačka kancelarka Angela Merkel i francuski predsednik Emanuel Makron izjavili su danas da se nadaju da će uskoro biti postignut dogovor o višegodišnjem finansijskom planu Europske unije kao i paketu pomoći za prevladavanje posledica korona krize.\n0Piše: Beta-AP 29. juna 2020. 22.06 Izmenjeno: 23.34\nFoto: Hayoung Jeon, Pool via AP\nOni su, na svom prvom sastanku licem u lice od početka pandemije, istakli odlučnost da zajedno pokušaju da vrate evropske ekonomije na pravi put kad Nemačka 1. jula preuzme šestomesečno rotirajuće predsedavanje EU.\nTaj predlog je proširila Evropska komisija koja je predložila osnivanje fonda od 750 milijardi evra, od čega bi 500 milijardi bilo utrošeno na grantove, a 250 milijardi na kredite.\nMeđutim, suočavaju se sa otporom nekih zemalja koje se protive bespovratnim sredstvima.\nMerkel je novinarima na zajedničkoj konferenciji za novinare sa Makronom, u dvorcu Mezeberg zvaničnoj rezidenciji nemačke vlade van Berlina, rekla da „da postoje mnoge prepreke koje je potrebno savladati ali najvažnije je da iz krize izađemo jači“.\nOna je naglasila da je jedinstvo Nemačke i Francuske presudno za dogovor u vezi fonda.\n„Ne mora da znači po svaku cenu da je Evropa složna ako su Francuska i Nemačka složne. Ali ako između Nemačke i Francuske vlada nesloga onda je dogovor unutar Evrope daleko“, rekla je Merkel.\nMakron je virusnu krizu i njene ekonomske i društvene posledice nazvao „trenutkom istine“ za Evropu.\n„Ovaj trenutak istine možemo da učinimo trenutkom uspeha“, rekao je, insistirajući na potrebi evropskog sporazuma o planu ekonomskog oporavka.\n„Učinićemo sve, sa kancelarkom, da postignemo budžetski dogovor u julu “, rekao je.\nMakron je pozvao EU da ojača suverenitet u širokom spektru oblasti, uključujući klimatska pitanja, digitalnu ekonomiju, hranu, zdravstvo, industriju i bezbednost.\nGrupa zemalaj nazvana „štedljiva četvorka“ – Austrija, Danska, Holandija i Švedska – protive se velikim zajmovima bez ikakvih reformskih uslova.\nMerkel je rekla da bi pomoć iz fonda za obnovu mogla da se spoji sa reformskim projektima u zemljama koje primaju tu pomoć.\n„Svaka članica EU-a mora na svoj način da podrži smernice koje su održive i u budućnosti“, rekla je Merkel i dodala kako bi ovaj mehanizam mogao da posluži i kao most prema zemljama koje su skeptične u vezi sa delom fonda koji se odnosi na nepovratnu pomoć ugroženim članicama EU-a.\nAngela Merkel, Emanuel Makron, Francuska, Nemačka


Šamlica u domu Istaknut\nŠamlica je koristan komad nameštaja u domu. Može se koristiti za penjanje do visokih polica ili ormana. Pošto je izdržljiva i može da bude tapacirana koristi se i za sedenje.\nŠamlica može da se oboji i tako se uskladi sa bojama u enterijeru. Ona može da bude dobro mesto za držanje saksije sa sobnom biljkom ili nekog drugog ukrasa.\nU Japanu se male stolice nalik na šamlice koriste u kupatilu za sedenje izvan kade dok se poliva vodom. U kupatilu šamlica unosi toplinu drveta, a istovremeno je i veoma funkcionalna, jer može postati mesto na kom će se privremeno smeštati peškiri ili sitnice neophodne u kupatilu.\nPročitano 1834 puta\tPoslednji put izmenjeno Subota, 30 Novembar 2019 11:40\nViše iz ove kategorije « Stvaranje iluzije višeg prostora u sobi sa niskim plafonom\tDnevna soba u zemljanim tonovima »\nVi ste ovde: Home Uređenje doma Šamlica u domu


Sve što niste znali o piću sa Balkana otkriće vam DVA SOCIOLOGA na neobičnom blogu - Priče sa dušom\nOna ne treba da bude ledena, već ohlađena na podrumskoj temperaturi. Sipajte je u degustacionu čašu koja se širi ka sredini i sužava pri vrhu, a prvi utisak kad je prugutate ne sme da bude napadan i previše očigledan, već suptilan – kao poruka stiha rokenrol pesme Partibrejkersa: „Da li veruješ meni ili misliš svojom glavom?“ Upamtite, ne postoji rakija od voća koja miriše više od samog voća od kojeg je napravljena – naizmenično mi pričaju o svojim iskustvima diplomirani sociolozi Zoran Radoman (36) i Ilija Malović (36) – prijatelji, kolege i autori jedinog bloga o rakiji.\n– Naši čitaoci najčešće su iz Srbije, Bosne i Hercegovine i Sjedinjenih Američkih Država. Ideju smo dobili leta 2013, kada smo istraživali da li na internetu postoji nešto slično. Osim sterilnih izveštaja sa sajmova nismo našli nijedan sajt kreativnog sadržaja o rakiji, pa smo odmah počeli da zovemo ljude, da putujemo po Srbiji i da pišemo – počinje Zoran.\nOvi prijatelji koji rade kao profesori sociologije u srednjoj školi, u slobodno vreme drže radionice za ljubitelje rakije.\nNjihova saradnja na sajtu funkcioniše kao i prijateljstvo koje datira od studentskih dana na Filozofskom fakultetu. Blog je nastao kao želja da se u Srbiji stvori rakijska scena, odnosno da na svetlost dana izađe vrhunski kvalitet.\nTagovi blogeri, Filozofski fakultet, Ilija Malović, rakija, sociolozi, uglavnom, Zoran Radoman\n←Previous post:Božićna liturgija u INDIJSKOM OKEANU (FOTO)\n→Next post:Albinova radionica: Glumac iz NOVOG PAZARA pravi lekovite SAPUNE SA KRISTALIMA\n15. oktobra 2017. at 06:15\n10. januara 2018. at 20:49


Profesionalna astrologija i astrolozi - vasastrolog.rs\nPod opštim pojmom astrologije podrazumeva se kretanje nebeskih tela i planetarnih tranzita u cilju istraživanja njihovog uticaja na ljude i događaje. U proučavanju astroloških aspekata, kao dela struke astrologa, a na temelju tradicionalne i moderne astrologije, možemo sagledati mehanizam stvaranja jedinstvenog znanja. U praksi to nazivamo profesionalna astrologija. Strategija rada svakog astrologa uključuje određena ili specijalizovana područja stručnosti.\nProfesionalna astrologija bazira se na različitim temama, disciplinama i tehnikama koji kao skupina ističu u prvi plan znanje kao nezamenljiv resurs u procesu istraživanja ljudske sudbine i događaja na globalnom planu. Na temelju analize različitih profesionalnih područja u prvi plan ističu se tradicionalni modeli, a nakon toga i moderna metoda sudelovanja u struci. Svaki astrolog na svoj jedinstven način sudeluje u doprinošenju specifične baze novih saznanja ili oplemenjivanja postojećih. Sa obzirom na svoju funkcionalnu ulogu, profesionalna astrologija u savremenom društvu direktno je povezana sa uspehom u procesu znanja koje se prenosi i koje mora biti struktuirano.\nŠto nam omogućava profesionalna astrologija\nDanas u savremenom dobu, profesionalna astrologija omogućava da na lakši način steknemo uvid kroz različita područja života – u afektivnom smislu, većoj samospoznaji, poslovnom segmentu, oblasti razvoja, planiranja i uopšteno rasta. Iako su u ranijem dobu postojala dva osnovna pravila prema kome se moglo steći zvanje astrologa, sada nema striktnih pravila, osim sudelovanja u školama astrologije, tečajevima, dopisnim kursevima, što ujedno daje izvrsnu različitost i mnogo više znanja u konkretnom radu. Modeli raznih studija, tečajeva, kao smernice u obrazovanju sa različitim vremenskim trajanjem, omogućavaju osobi da postane astrolog i bavim se temama koje obuhvataju područje profesionalna astrologija.\nNo, kako sve to funkcioniše, koliko znanja i stručnosti je potrebno da bi pojedinac mogao biti deo koncepta kroz segment profesionalna astrologija? S obzirom da je profesionalna astrologija vrlo složena oblast, u praksi se pokazalo da najuspešniji astrolozi iza sebe imaju određeni nivo znanja stečen kroz studije, sertifikate i škole, godine predanog istraživanja, rada i učenja što ih odvaja od laika i amatera koji nemaju potrebne kvalifikacije.\nŠto obuhvata profesionalna astrologija\nProfesionalna astrologija obuhvata široku oblast, gde spadaju različiti vidovi, tehnike i metode ove drevne discipline. U tom pogledu može se postupno navesti deo po deo oblasti koju obuhvata profesionalna astrologija\n-Osnovna načela i temelji astrologije\n-Tumačenja kroz različite tehnike\n-Interpretacija mnogobrojnih tehnika\n-Različiti sistemi proračuna za prediktivni deo\nU širokoj upotrebi kroz koncept profesionalna astrologija uvršćuju se i:\n– Sinastrija (uporedni horoskop)\n-Mundana astrologija i mnoge druge.\nProfesionalni astrolozi su svesni međuodnosa svog znanja u primeni i tumačenju astroloških karti, jer kroz svoje odgovarajuće iskustvo se integrišu u segmentu preofesionalna astrologija. To znači da svi stručnjaci iz ove oblasti imaju odličnu sposobnost vrednovanja i primene najboljih rešenja, davanja smernica i detaljne analize u obavljanju svog profesionalnog rada.\nCiljevi profesionalne astrologije\nOpšti ciljevi koji su obuhvaćeni u segmentu profesionalna astrologija je da se kroz znanje, iskustvo, astrološku praksu, napredne tehnike, obavlja stručno savetovanje i doprinese astrološkom razvoju. Gledajući iz sociološke perspektive, profesionalna astrologija formalno se umeće u područje obrazovnog sistema, gde je najveći stepen korespondencije u sponi sa specifičnim znanjima i primene u stručnoj praksi gde bi se zadovoljile određene potrebe društvene celine.\nProfesionalna astrologija može biti od velike koristi ljudima koji imaju mnogobrojna pitanja vezana za finansijsku oblast, za profesionalni život, usavršavanje veština, za bolje upravljanje karijerom, za nova lična postignuća, za poboljšanje porodičnih odnosa, za prevazilaženje teškoća u partnerstvu, za traženje razloga oslabljene vitalnosti i zdravlja kao i mnogim drugim primenljivim područjima.\nNa ovaj način pofesionalna astrologija otvorena je za sve skupine ljudi koji dele probleme iz istih životnih oblasti ili jednostavno žele saznati postojeće inovativne astrološke tehnike u cilju ličnog i profesionalnog rasta. Osim toga, svaki profesionalni astrolog će detaljno objasniti i primeniti svoje znanje u cilju da pojedinac stekne nove uvide i iskustvo iz segmenta profesionalna astrologija.\nIako se astrologija više smatra divinacijskom disciplinom, profesionalna astrologija kroz ispravno tumačenje nebeskih tela i planetarnih tranzita prikazuje načine sudbinskog putovanja od početka života do kraja i razvijanja na sudbinskom putu, gde je prikazan odraz stanja duše i unutrašnje stanje osobe u specifičnim situacijama ili oklonostima. Na ovaj način profesionalna astrologija pomaže nam da pronađemo sve ono što je duboko skriveno, a ime veze sa neobičnim ili zanimljivim situacijama.\nOvo sveobuhvatno područje astrologije propraćeno najsavremenijim metodama, predstavlja jednu novu paradigmu u razumevanju najvažnijih životnih pitanja. Dinamka interakcije kroz znanje, intuiciju i različite tehnike svakako doprinose da se profesionalna astrologija nalazi na tronu mističnih nauka i pozicije u modernom društvu.\nU praksi cilj svakog astrologa je da se iz oblasti profesionalna astrologija korisniku prenese suština prikazanih aspekata u natalnom grafikonu određenom metodologijom i implementira na najbolji mogući način kako bi se postigao puni potencijal i dobila veća učinkovitost u kontekstu svih aktivnosti.\nKod nas, području koje obuhvata termin profesionalna astrologija, sve astrološke konsultacije i astrološka savetovanja su pod vodstvom stručnog, dinamičnog, posvećenog tima koji poseban naglasak stavlja na lični razvoj svakog klijenta. Veoma smo predani u izvršavanju naše misije sa visokim standardom kvaliteta što u potpunosti stavlja na raspolaganje sve informacije u oblasti koja se tiče segmenta profesionalna astrologija.


BEOGRAD - Banke su za tri meseca, od marta do juna ove godine, dobile 5.000 novih klijenata koji kasne sa otplatom kredita. Kako saznaje “Blic”, u docnji dužoj od 90 dana sada je 115.000 klijenata ili tačno 89.065 građana, 10.754 poljoprivrednika i oko 16.000 preduzeća.\n- Najviše se kasni sa otplatom keš i potrošačkih kredita jer za njihovo obezbeđenje ne treba hipoteka za razliku od stambenih kredita. Sa otplatom kasne i oni koji su uzimali gotovinske kredite u švajcarcima gde su rate skočile i do 60 odsto. Trend nas nije iznenadio imajući u vidu sve niži standard, veće cene i realan pad plata - kažu za “Blic” u jednoj od najvećih banaka u Srbiji. Veliki broj građana kasni i na osnovu tekućih računa (230.000), kreditnih kartica (74.000) i lizing ugovora (1.786).\nM. Novaković, autoprevoznik iz Beograda, uspeo je da otplati gotovinski kredit, ali ga sada muči stambeni.\n- Kada sam kupio stan krajem 2004. godine, mesečna rata je iznosila 180 evra, a sada je skoro 220 evra. Prvo mi je pre godinu dana smanjena plata za 20 odsto, ali sam kredit nastavio da otplaćujem zahvaljujući ušteđevini. Početkom ove godine, međutim, umesto pet dana nedeljno, imao sam posla za tri. Plata mi je smanjena skoro upola, ušteđevine više nemam, a kredit ne otplaćujem tri meseca. Iz banke zovu redovno, a ja i dalje tražim izgovore i drugi posao - priča on.\nBankare najviše brine izostanak stabilnog trenda iz marta ove godine. U odnosu na početak 2011. tada je broj građana koji neredovno otplaćuju kredite pao za oko tri hiljade. Broj neredovnih platiša tri meseca posle se povećao sa 8,6 na 8,9 odsto. Svaki jedanaesti građanin koji ima kredit ne može redovno i da ga otplaćuje.\nBankari uvek preporučuju klijentima da, u slučaju da ne mogu da otplaćuju kredit, ne čekaju poziv iz banke već da se sami jave.\n- U suprotnom, ipak, nalazimo rešenje. Postoji mogućnost značajnijeg produženja roka otplate i privremeno umanjenje kamatne stope. Kolike će i tačno kakve olakšice biti zavisi od svakog klijenta ponaosob, a reprogram postoji za sve kredite - kažu u Rajfajzen banci.\nU Unikredit banci ne kriju da blago raste broj građana koji kasne sa otplatom kredita i da im je pomoć sve potrebnija.\n- Klijenti se sve više raspituju za mogućnosti reprograma. U slučaju da ostanu bez posla ili da im poslodavci smanje primanja, u našoj banci je moguće dobiti odlaganje otplate do godinu dana - kažu u Unikredit banci.\nBankarima su najproblematičniji poljoprivrednici i velike kompanije. Sa otplatom kasni svaki četvrti poljoprivrednik, svako peto pravno lice i svaki šesti preduzetnik.\nBanke u suštini ne oskudevaju u novcu, već je njihov problem u nedostatku obećavajućih poslova. Međugodišnja proizvodnja jeste rasla 3,4 odsto u aprilu, ali je nesporno da nelikvidnost realnog sektora ne odgovara finansijskom sektoru.\n- Tražnja za investicionim kreditima je mala i teško je naći nove, kvalitetne klijente. Najveće probleme imaju mala preduzeća u građevinarstvu i maloprodaji, dok se proizvođači hrane dobro drže - kaže Vladimir Vukotić, član IO Oportjuniti banke, za „Blic“.\nSve one koji po sastojke za prazničnu trpezu odu na pijacu, očekuje NEPRIJATNO IZNENAĐENJE\nUskršnja trpeza po cenama na pijaci biće skuplja za 20 do 30 odsto koliko su skočile cene ranog povrća uoči svetkovine na tezgama.\nMinistarka sa putarima: Stroža kontrola firmi koje rade na infrastrukturnim projektima\nSamostalni sindikat putara Srbije i Udruženje poslodavaca putne privrede "Putar" podržali su inicijativu da se firme koje vrše nadzor nad infrastrukturnim projektima ubuduće strože kontrolišu, kao i da firme koje rade projekat ne mogu istovremeno da budu i nadzor na istom projektu, saopštilo je danas Ministarstvo građevinarstva, saobraćaja i infrastrukture.


TRADICIONALNA POSJETA 86. MEĐUNARODNOM SAJMU POLJOPRIVREDE U NOVOM SADU\nStudenti poljoprivredno-prehrambenog fakulteta sa svojim nastavnicima i ove godine obavili su stručnu posjetu 86. po redu novosadskom sajmu poljoprivrede, koje rukovodstvo fakulteta tradicionalno uspješno organizira već 10ak godina. Tokom trodnevnog boravka (16.-18.05) u Novom Sadu (Srbija) studenti su imali priliku posjetiti i nekoliko renomiranih kompanija iz domena agrara kao što su GROW RASAD (Irig), jednu od vodećih kompanija za proizvodnju rasada na Balkanu, zatim NS SEME (Novi Sad), Institut za ratarstvo i povrtlarstvo sa međunarodnom reputacijom, te ERGELU KONJA ZOBNATICA (Bačka Topola), prepoznatljivog kompleksa sa dugom historijom uzgoja konja. Osim toga, studenti su imali priliku da kroz neformalni dio posjete upoznaju turističke i kulturno-historijske znamenitosti Novog Sada i Beograda u sklopu slobodnih fakultativnih izleta. Ovom prilikom, zahvaljujemo se profesorima i studentima na uspješno realizovanoj posjeti, koja je imala za cilj upoznati se i predstaviti savremene koncepte poljoprivredne proizvodnje (nauke i prakse).\nU perspektivi nam je svakako nastaviti i već sada pozivamo studente da i dogodine uzmu učešće u pohodu na Novi Sad.


Banjaluka: Prvi Kongres nefrologa RS | MTELBA\nU Banjaluci je večeras svečano otvoren prvi Kongres nefrologa Republike Srpske u okviru kojeg će biti održana mnoga predavanja eminentnih stručnjaka iz zemlje i okruženja, poster prezentacije i satelitski simpozijumi.\nKongres, koji će trajati do 15. aprila u hotelu "Bosna", organizovali su Udruženje nefrologa Srpske i Medicinski fakultet Banjaluka pod pokroviteljstvom Ministarstva zdravlja i socijalne zaštite Srpske.\n"Na Kongresu ćemo imati 35 predavača iz pet zemalja u okruženju. To su eminentni i istaknuti stručnjaci iz oblasti kojima se bave. Oni će diskutovati o temama iz oblasti nefrologije i razmijeniti iskustva sa kolegama", rekao je Srni član Upravnog odbora Udruženja nefrologa Srpske Vlastimir Vlatković.\nOn je naveo da će sutra na Kongresu početi obrađivanje tema, među kojima su glomerulske bolesti, metode zamjene bubrežne funkcije, transplantacija bubrega, bubreg i endokrinološke bolesti, bubreg i kardiovaskularne bolesti, porodična medicina i bubrežne bolesti i slično.\n"Srpska je na veoma visokom nivou u liječenju bubrežnih bolesti. U nekim segmentima smo čak i na evropskom nivou. Istina, nemamo dovoljno nefrologa, a broj pacijenata eksponencijalno raste, prije svega zbog velikog porasta oboljelih od dijabetesa i sa hipertenzijom", istakao je Vlatković.\nOn je naglasio da se bilježi i veliki porast broja pacijenata na hemodijalizi, koji godišnje raste između sedam i 10 odsto.\n"Broj transplantiranih je kod nas još veoma mali. Dakle, moramo da uradimo još mnogo posla na tom planu, zbog čega su ovakvi skupovi važni i poželjni", ocijenio je Vlatković.\nOtvaranju Kongresa u hotelu "Bosna" prisustvovali su vršilac dužnosti generalnog direktora Univerzitetskog kliničkog centra Srpske Vlado Đajić, dekan Medicinskog fakulteta u Banjaluci Ranko Škrbić, predsjednik Udruženja nefrologa Srpske Branislav Gašić, predstavnici Ministarstva zdravlja i socijalne zaštite Srpske i mnogi zdravstveni stručnjaci i radnici.


Salkić: Radikalizacija protiv Bošnjaka u RS-u | Politika | DW | 10.02.2016\nSalkić: Radikalizacija protiv Bošnjaka u RS-u\nNastojanja da se smanji broj Bošnjaka u policiji RS-a u funkciji je »cementiranja etničkog čišćenja«, tvrde politički predstavnici Bošnjaka. Analitičari ističu da "ideološki" nema razlike između vlasti i opozicije u RS.\nPredsjednik Republike Srpske (RS) Milorad Dodik odlučio je da u skupštinsku proceduru vrati Zakon o policiji i unutrašnjim poslovima kako bi se poništili prethodno prihvaćeni amandmani Bošnjaka, prema kojima struktura policijskih službenika u entitetskoj policiji treba da odražava nacionalnu strukturu stanovništva prema popisu iz 1991. godine. Potpredsjednik RS-a Ramiz Salkić tvrdi da je ovim prekršena ustavna odredba. »Broj Bošnjaka zaposlenih u policiji RS-a regulira se na osnovu popisa stanovništva iz 1991. godine i to je ustavna obaveza. U Ustavu ovog entiteta stoji da će se kod popune institucija, odnosno kod zapošljavanja, poštovati popis iz 1991. godine«, kaže Salkić za Deutsche Welle.\nNa Dodikovu odluku uticala je i opozicija, čiji su predstavnici zabrinuti za položaj Srba u entitetskoj policiji. Predsjednik Narodnog demokratskog pokreta Dragan Čavić kaže da »treba spriječiti da Srbi postanu manjina u policijskim strukturama RS-a«. »U Prijedoru bi bilo svega 42 posto Srba u policiji, u Banjaluci 54, Doboju 38, Bratuncu 34, Srebrenici 22 itd. Najkraće, ovo je nedopustivo i neprihvatljivo jer je nauštrb srpskih nacionalnih interesa napravljen truli kompromis sa koalicijom Domovina da bi ih podržavali u donošenju zakona«, rekao je Čavić.\nOpozicija samo na papiru\nIspostavilo se da je srpski nacionaloni interes »cementiranje etničkog čišćenja počinjenog u proteklom ratu«, smatra Ramiz Salkić. »Trebalo bi gospodina Čavića pitati gdje je 64 posto Bošnjaka iz Bratunca? Gdje je gotovo 80 posto Bošnjaka iz Srebrenice? Gdje su Bošnjaci Banjaluke, Prijedora, Doboja? U ovoj situaciji i vlast i opozicija zalažu se za cementiranje etničkog čišćenja, progona, genocida u Srebrenici i drugih ratnih zločina. Zabrinjavajuća je činjenica da je to njihov zajednički stav, dok jedni druge tobože nazivaju izdajnicima srpskih interesa. Mnogi u BiH danas žive u iluziji da je u RS-u došlo do političkih promjena, što, nažalost, nije tačno. U matrici razmišljanja gotovo svih srpskih predstavnika u RS-u od devedesetih godina je da ovdje bude što manje Bošnjaka«, upozorava Salkić.\nPovlačenje Zakona o policiji RS, "zadnji alarm za Bošnjake"?\nČinjenica je da u ideološkom smislu nema razlike između vlasti i opozicije u RS-u, kaže za Deutsche Welle novinarka magazina Start Rubina Čengić. »To se vidi na proslavi 9. januara, pristupu Srebrenici, jezicima koji se govore u RS-u i BiH, nazivima škola, mijenjanju imena ulicama, pitanju ulaska BiH u NATO, odnosu prema ratnim zločinima i nizu drugih tema. Sada i na sastavu policije u RS-u. Ovo čak i ne mora značiti da isto misle, ali je onda još gore, jer pokazuju da nemaju hrabrosti i ideja da biračkom tijelu u RS-u ponude neku novu opciju. Naravno, ne smijemo zaboraviti hrabar istup Dragana Čavića o Srebrenici kada je bio predsjednik RS-a i hrabre istupe pojedinaca koji govore o kriminalu i nedosljednosti aktuelne vlasti u politici RS-a, ali i u ostatku BiH«, kaže Rubina Čengić.\nDiskriminacija Bošnjaka i represivne mjere\nPotpredsjednik RS-a Ramiz Salkić vjeruje da i odluka o vraćanju Zakona o policiji u skupštinsku proceduru usložnjava situaciju u ovom entitetu. On je i ranije upozoravao na radikalizaciju društveno-političkih odnosa u RS-u, posebno diskriminaciju Bošnjaka. »Diskriminacija je posebno prisutna u obrazovanju i zapošljavanju. Negiranje bosanskog jezika je očit primjer diskriminacije. Bošnjaka gotovo da nema u vladi, lokalnoj administraciji, javnim preduzećima, fondovima i(ili) obrazovanju. Vlasti nam time poručuju da nećemo moći opstati u RS-u«, ističe Salkić.\nPotpredsjednik RS Ramiz Salkić\nNaš sagovornik upozorava da su u ovom entitetu »sve češće represivne mjere prema Bošnjacima«. »Policija je prošle godine u više navrata pretresala kuće i druge objekte Bošnjaka, privodila ljude u 'spektakularnim akcijama', a da u konačnici nije bilo gotovo nijedne optužnice, a kamoli sudske presude. Pretreseno je tridesetak lokacija, a nije podignuta nijedna optužnica. Javni servis u RS-u širi dezinformacije o Bošnjacima, kao da su oni opća opasnost za ovaj entitet i srpski narod. Na takav način se stvara ambijent u kojem je moguća i poželjna diskriminacija Bošnjaka, jednog konstitutivnog naroda«, ističe Salkić.\nPredsjednik RS-a Milorad Dodik je, u međuvremenu, najavio da će razmotriti kako da se kvalifikacija »popis iz 1991. godine« izbaci iz entitetskog Ustava. Dodao je da je važno eliminirati »političke ultimatume bošnjačke strane«, za šta vjeruje da će dobiti podršku u Skupštini RS-a.\nTagovi RS, Dodik, Ustav, Bošnjaci, Salkić, radikalizacija\nRamiz Salkić pozvao građane RS da ne izađu na referendum 23.09.2016